Vreme 1242 - Turska i Islamska drzava: Strah od Kurda\nPolitički epilog bitke za Kobane, kurdski gradić nadomak sirijsko-turske granice koji je već nekoliko nedelja poprište sukoba Islamske države i koalicije predvođene SAD, glasi ovako: Turska prošlog četvrtka nije uspela da obezbedi mesto nestalne članice Saveta bezbednosti UN.\nU trci za dve stolice koje su u najvažnijem telu svetske organizacije rezervisane za zapadnu grupu država, nije bilo mesta za zemlju čija je armija druga po veličini u NATO-u. Istoga dana kada je, osvojivši samo 60 glasova u Generalnoj skupštini UN, turska kandidatura za dvogodišnje članstvo u najprestižnijem telu UN pretrpela brodolom, zvanični Vašington saopštio je da su SAD prvi put održale neposredne razgovore sa predstavnicima najveće kurdske političke partije u Siriji. Prema rečima portparola Stejt departmenta, direktni razgovori Kurdske demokratske unije (PYD) i SAD predstavljaju nastavak posrednih razgovora koje Vašington već duže vreme vodi sa ovom kurdskom strankom koja ne krije svoje veze sa Radničkom partijom Kurdistana (PKK), militantnom organizacijom koja se nalazi na listi terorističkih organizacija turske vlade. Samo nekoliko dana kasnije, prošlog ponedeljka, Centralna komanda oružanih snaga SAD kratko je saopštila da su, uprkos snažnom protivljenju turskih vlasti, avioni njenog ratnog vazduhoplovstva kurdskim borcima u Kobaneu "isporučili oružje, municiju i medicinska sredstva".\nBITKA ZA KOBANE: Sam po sebi, Kobane, naseobina nikla krajem XIX veka uz tadašnju Bagdadsku železničku prugu, u vojnom smislu ne predstavlja značajan strateški cilj. Međutim, pružajući nedeljama otpor višestruko brojnijim i bolje naoružanim džihadistima, sirijski Kurdi uspeli su da postignu dva podjednako važna rezultata i na taj način još jednom debelo zaduže zapadne saveznike predvođene Amerikom.\nNa prvom mestu, za račun SAD kojima prioritet nije Sirija, već borba protiv Islamske države u Iraku, primorali su zajedničkog neprijatelja da iz zapadnog Iraka, u vidu pojačanja, prebaci ljudstvo i naoružanje. Na taj način Kurdi su rasteretili Vašington od većih ratnih napora sa druge strane i te kako porozne sirijsko-iračke granice.\nNa drugom mestu, pružajući otpor džihadistima koji su do tada obeskuraženim Iračanima nanosili poraz za porazom, uskratili su Islamskoj državi veoma značajnu pobedu u propagandnom ratu za "srca i duše" arapske ulice. Vredna je pažnje i činjenica da su vojni taktičari Islamske države prvi put naterani da naprave početničku grešku. Iznenađeni snažnim otporom Kurda, odrekli su se gerilskog načina ratovanja i u Kobaneu nastupili frontalno. Koncentrišući velike snage na brisanom prostoru doline Eufrata postali su laka meta protivničke avijacije. Tako su po prvi put omogućili SAD da ih nesmetano iz vazduha danima bombarduju, ne rizikujući da to izazove bes civilnog stanovništva.\nBORBA ZA AUTONOMIJU: Kurdi u Turskoj\nNAJPOUZDANIJI SAVEZNIK: Ostajući po strani sukoba u Kobaneu, Ankara je dodatno zategla već napete odnose sa Vašingtonom i ozbiljno poljuljala krhki mirovni proces sa sopstvenim Kurdima. Turska je, po svemu sudeći, ponovila grešku iz marta 2003. godine, kada je neposredno po dolasku Redžepa Tajipa Erdogana na vlast uskratila podršku ratnim planovima Bušove Amerike i odbila zahtev Vašingtona da sa njene teritorije krene u rušenje režima Sadama Huseina. "Ima ko hoće", govorili su tada sebi u bradu Dik Čejni i Donald Ramsfeld, scenarista i režiser druge Pustinjske oluje. Hoće Kurdi.\nOd tog trenutka mesto najpouzdanijeg američkog bliskoistočnog saveznika umesto Turske zauzeli su irački Kurdi predvođeni političkim klanom porodice Barzani.\nBitka za Kobane, u kojoj je Turska, donevši odluku da ne interveniše protiv trupa Islamske države na nekoliko stotina metara od njene granice sa Sirijom, zamalo odnela veliku pobedu, samo je potvrdila da su, uz Izrael, u ovom nemirnom regionu Kurdi najpouzdaniji saveznik Amerike. Za razliku od Turske, koja je ostala po strani, SAD i saveznici, kojima se priključila i do tada uzdržana Nemačka, iskoristili su priliku da pokažu solidarnost sa Kurdima.\nPROTEST TURSKIH KURDA: U samoj Turskoj bitka za Kobane izazvala je ogromne unutrašnje tenzije. Među većinom od petnaest miliona Kurda preovladao je utisak da ih zemlja čiji su državljani doživljava kao većeg neprijatelja od Islamske države i da upravo iz tog razloga nije pritekla u pomoć njihovim sunarodnicima koji su se našli pod opsadom džihadista.\nProtesti su istovremeno buknuli u više od trideset gradova širom zemlje, a na jugoistoku Turske, koji pretežno naseljavaju Kurdi, svakodnevno su na meti napada sve institucije koje predstavljaju centralnu vlast – od škola do policijskih stanica i vojnih ispostava. U nemirima je živote izgubilo preko trideset demonstranata i pripadnika snaga bezbednosti. Turska vojska patrolira ulicama, a policijski čas uveden je prvi put posle 22 godine.\nI dok Kurdi širom Turske izražavaju solidarnost sa svojim sunarodnicima u Siriji, kod predsednika Erdogana i njegove vlade prevagnula je bojazan da bi pomaganjem Kurdima koji se u Kobaneu bore protiv Islamske države, u stvari, pomogli uspostavljanje još jedne kurdske autonomije u regionu. Zarobljena u stare strahove, Erdoganova Turska je dozvolila da jedna mesopotamijska kasaba postane simbol herojskog otpora sirijiskih Kurda i mogući začetak buduće kurdske regionalne autonomije, nalik na onu koju su već izborili u susednom Iraku.\nIZMEĐU DVE VATRE: Borbe u Kobaneu, predsednik Erdogan i sukob turskih Kurda sa policijom na granici sa Sirijom\nIZOLACIJA TURSKE: Pored zahlađenja tursko-američkih odnosa na jednoj i učvršćivanja kurdske pozicije kao pouzdanog saveznika Zapada u borbi protiv Islamske države, neprijatelja nad neprijateljima, na drugoj strani, slučaj Kobane obelodanio je i mnoge druge aspekte novonastajuće konjunkture na Bliskom istoku. Glasanje protiv Turske u Generalnoj skupštini UN okupilo je u jedan blok sve one zemlje koje se na Bliskom istoku bore za uticaj među sunitskim muslimanima.\nNa istu stranu, prevashodno ujedinjeni protiv Muslimanskog bratstva koje decenijama podriva temelje sistema vladavine u njihovim zemljama, a koje glasno podržavaju Erdogan i njegova Partija pravde i razvoja, stali su regionalni teškaši Egipat i Saudijska Arabija. Nisu izostale ni zalivske monarhije okupljene oko Ujedinjenih Arapskih Emirata. Veoma indikativnu epizodu u ovom smislu predstavljala je otmica čitavog osoblja konzulata Turske i 32 turska vozača kamiona u iračkoj provinciji Mosul. Za razliku od drugih zapadnih talaca Islamske države, koji su pred kamerama surovo pogubljeni odsecanjem glave, 49 pripadnika turskog konzulata i vozače kamiona džihadisti su oslobodili bez plaćanja otkupnine ili postavljanja bilo kakvih drugih uslova. Iako je potpredsednik SAD Džozef Bajden uputio javno izvinjenje turskom predsedniku Erdoganu zbog optužbi iznetih na njegov račun, odnosno "da je njegova zemlja napravila grešku puštajući strane borce da pređu u Siriju", u vazduhu je ipak ostao opor utisak da Turska na Islamsku državu ne gleda istim očima kao ostatak zapadnih saveznika.\nPored toga što je, izuzimajući Katar, uspela da protiv sebe okupi sve uticajnije arapske zemlje, Turska je loše procenila i odnos snaga između zapadnih saveznika i šiitskih muslimana predvođenih Iranom – na prvom mestu u Siriji, gde je potcenila istrajnost predsednika Bašara al Asada i odlučnost Teherana u podupiranju režima BAAS partije. Stavljajući sve karte na to da će Asadov otpor popustiti pod naletima radikalnih sunitskih grupa, Ankara je prekinula sve veze sa sirijskim vlastima koje su, u poređenju sa ekstremnim džihadistima Islamske države, mnogo prihvatljiviji sagovornik za one faktore koji odlučuju o sudbini Bliskog istoka. Ako uzmemo u obzir i to da, od 2010. godine, predsednik Erdogan ne propušta nijednu priliku da se svom silinom obruši na Izrael, doći ćemo do zaključka da na Bliskom istoku, kojim je vladala do kraja Prvog svetskog rata, Turska ostaje sve usamljenija.\nSve izopštenija na Zapadu, kuda ju je pre više od devedeset godina poveo Ataturk, i na Istoku, ka kome je zakoračila odričući se naprasno njegovog nasleđa, Turska je ostala usamljena. Baš kao i pre devet decenija, kada su tadašnje velike sile iscrtavale nove granice na Bliskom istoku. Zato i ne čudi jadikovka nezadovoljnog Tajipa Erdogana da je "za sve kriv savremeni Lorens od Arabije".\nAutor je bivši ambasador Srbije u Turskoj (2010–2013)\nSavršen rat za vojnu industriju\nAngažmanom SAD u borbi protiv Islamske države u Iraku i Siriji počele su da rastu akcije američke vojne industrije, piše nemački "Zidojče cajtung". U izgledu su poslovi od više milijardi dolara. Traže se pre svega bombe, rakete i rezervni delovi za borbene avione. "Gledano iz ugla odbrambene industrije, to je savršen rat", izjavio je Ričard Abulafija iz firme za istraživanje tržišta Teal Group.\nTako je preduzeće Raytheon krajem septembra sklopilo sa Pentagonom ugovor vredan 251 milion dolara za isporuku krstarećih raketa tomahavk za američku mornaricu. Na početku vazdušnih napada na Islamsku državu u Siriji 23. septembra, američka ratna mornarica ispalila je za samo jedan dan 47 tomahavka – cena jedne rakete iznosi 1,4 miliona dolara.\nDelimično popuštanje Turske\nTurska razmatra da preko svoje granice pusti kurdske pašmerga borce iz severnog Iraka kako bi se priključili odbrani kurdskog grada Kobanea na severu Sirije, prenose zapadni mediji pozivajući se na ministarstvo inostranih poslova u Ankari. Prethodnih nedelja Turska je uprkos pritiscima Zapada i NATO-a odbijala da preko svoje granice pusti kurdske borce.\nAnkara se, međutim, i dalje protivi naoružavanju Kurda u susednoj državi. "Tako nešto od nas ne može da se očekuje", izjavio je predsednik Erdogan. U Turskoj postoji bojazan da bi oružje koje dobiju "kurdski teroristi" u Siriji moglo u nekom trenutku da se okrene protiv njenih bezbednosnih snaga, za terorističke napade na turskoj teritoriji.\nOvakav stav ne nailazi na odobravanje SAD, koje su počele vazdušnim putem da snabdevaju Kurde u Kobaneu oružjem, municijom i medicinskom opremom. Istovremeno, Koalicija voljnih uspela je vazdušnim napadima da uspori napredovanje brojčano jačih trupa Islamske države. Predstavnici kurdskih boraca iz Kobanea zahvalili su SAD na isporukama oružja. Nije navedeno o kakvom se oružju radi.\nPrethodnog vikenda su predsednici Erdogan i Barak Obama razgovarali telefonom o situaciji u Siriji i naročito u Kobaneu. Složili su se da u borbi protiv Islamske države tesno sarađuju.


Rusija i SAD protiv podele Iraka, Sirije i Libije (video) - 20.01.2016, Sputnik Srbija\nUživo: Srpske lavice pred velikim ispitom!\nRusija i SAD protiv podele Iraka, Sirije i Libije (video)\nMoskva je spremna za tešnju koordinaciju sa Vašingtonom za rešavanje humanitarne situacije u Siriji, kao i u borbi protiv terorizma, rekao je šef ruske... 20.01.2016, Sputnik Srbija\nsergej lavrov, džon keri, vašington, sirija, moskva, vesti\n16:40 20.01.2016 (Osveženo: 17:49 20.01.2016)\n© Sputnik / Эduard Pesov / Uđi u foto-galerijuŠefovi diplomatija Rusije i SAD Sergej Lavrov i Džon Keri\nMoskva je spremna za tešnju koordinaciju sa Vašingtonom za rešavanje humanitarne situacije u Siriji, kao i u borbi protiv terorizma, rekao je šef ruske diplomatije Sergej Lavrov nakon susreta sa američkim državnim sekretarom Džonom Kerijem.\n20 Januar 2016, 15:24\n„Potvrdili smo da je neophodno rešavati humanitarne probleme u Siriji. Sa svoje strane, govorili smo o tome koji su planovi ruske vojske kako bi se realizovala humanitarna pomoć Ujedinjenih nacija i Crvenog krsta, kao i drugih nevladinih organizacija“, rekao je on.\nRuski ministar spoljnih poslova je naglasio da je Moskva spremna da ubuduće tešnje koordiniše svoje poteze sa koalicijom koju predvode SAD, pogotovu kada je reč o borbi protiv terorizma.\nIstovremeno, na sastanku šefova diplomatija Rusije i SAD dogovoreno je da ni Moskva ni Vašington neće učestvovati u sirijskim pregovorima koji su planirani za 25. januar, već će se ponašati kao spoljni posmatrači.\n„Ni Rusija ni SAD, kao i drugi učesnici međunarodne grupe podrške Siriji, neće učestvovati u pregovorima između sirijskih vlasti i opozicije, već će preuzeti ulogu posmatrača kako bi se postigao dogovor dveju strana zarad postizanja prelaznog perioda, kako bi se usvojio novi ustav i odredio datum novih izbora“, rekao je on.\nPored toga, dodao je Lavrov, „Armija islama“ neće moći da učestvuje u sirijskim pregovorima, jer to nije predviđeno rezolucijom o Siriji koju je usvojio Savet bezbednosti UN.\nSituacija na jugoistoku Ukrajine\nOEBS: Hitan prekid vatre u Donbasu počev od danas\n13 Januar 2016, 19:26\nMinistri spoljnih poslova SAD i Rusije razgovarali su o situaciji na jugoistoku Ukrajine i istakli da konačno rešenje zavisi od političkog procesa.\n„Glavni zadatak na dugoročnom planu, od čega i zavisi konačno rešenje za situaciju u Donbasu, je uokviriti politički proces“, rekao je Lavrov.\nPrema rečima Lavrova, pitanje lokalnih izbora u Donbasu, koje je usaglašeno sa ukrajinskim zakonodavstvom, mora biti razmatrano u paketu sa ostalim elementima dogovora, među kojima su i amnestija svih učesnika u dešavanjima na jugoistoku Ukrajine, dodeljivanje specijalnog statusa Donbasu, kao i usvajanje odgovarajućih ispravki u ukrajinskom Ustavu.\nLavrov je takođe istakao da su Moskva i Vašington saglasni da Minski sporazum ne sme biti interpretiran kako ko smatra shodnim, već da su u njemu propisane sve tačke koje ukrajinske vlasti i pobunjenici moraju u potpunosti da sprovedu.\nOn je dodao da je redosled dejstava veoma precizno definisan u sporazumu koji je potpisan u Minsku.\n„Kompromis je neophodno tražiti kako bi se realizovale sve tačke iz Minskog sporazuma, a ne kako bi se one menjale. Isto mišljenje dele i naši američki partneri“, zaključio je Lavrov.\nTakođe, potrebno je ponovo uspostaviti apsolutni prekid vatre i omogućiti OEBS-u potpuni pristup.\nRusija i SAD protiv podele Iraka, Sirije i Libije\nRusija i SAD su kategorički protiv teritorijalne podele Iraka, Sirije i Libije, rekao je Lavrov.\n„Naš zajednički stav je da se na Bliskom istoku i severu Afrike mora poštovati teritorijalni suverenitet svih zemalja“, rekao je on.\nPre svega, dodao je, to se tiče Iraka i Sirije, budući da su mnoge zemlje već govorile kako ne bi bilo loše na tim teritorijama oformiti nekoliko država.\n„Rusija i SAD su kategorički protiv toga i učinićemo sve što je u našoj moći kako se takav scenario ne bi realizovao“, dodao je on.\nOdgovoriti na nuklearne probe Pjongjanga\nKeri i Lavrov saglasni su da svetska zajednica mora da odgovori na nuklearna ispitivanja Severne Koreje, rekao je predstavnik Stejt departmenta Džon Kirbi.\n„Šefovi diplomatija SAD i Rusije razgovarali su o potrebi da celokupna svetska zajednica zauzme čvrst i usaglašen stav na nuklearna ispitivanja Severne Koreje, čime je narušila rezoluciju Saveta bezbednosti UN“, rekao je on.\n10:30Uživo: Srpske lavice pred velikim ispitom!\n10:19Medvedev pobesneo zbog provokacije: Rusi su varalice? Sram te bilo!\n10:14Uživo: Spektakl u Tokiju – Đoković protiv Nišikorija za polufinale


SEEbiz.eu / HR / NBS snizila referentnu kamatnu stopu na 3,25%\nDatum objave: 14.03.2018. - 13:05:00\nZadnja izmjena: 14.03.2018. - 13:06:40\nPri donošenju te odluke, Izvršni odbor je pre svega imao u vidu projekciju inflacije i njenih faktora u narednom periodu, saopšteno je iz NBS.\nInflacija je, kako se navodi, u skladu sa očekivanjima NBS u februaru smanjena na 1,5 odsto međugodišnje, pre svega zbog visoke baze kod proizvoda koji su jednokratno poskupeli početkom prošle godine.\nDa su inflatorni pritisci niski potvrđuje i bazna inflacija u februaru od 1,3 procenta međugodišnje.\n"Prema februarskoj centralnoj projekciji, usporavanje inflacije, po osnovu baznog efekta, očekujemo i u narednim mesecima, a zatim njeno postepeno približavanje centralnoj vrednosti cilja u toku naredne godine, čemu će doprineti i rast domaće tražnje".\nIz centralne banke napominju da na niske inflatorne pritiske ukazuju i usidrena inflaciona očekivanja finansijskog sektora i privrede, koji procenjuju da će inflacija "kako za godinu, tako i za dve godine dana unapred biti na centralnoj vrednosti cilja od 3 posto".\nSmanjenjem referentne kamatne stope, u uslovima niskih inflatornih pritisaka, NBS će pružiti dodatnu podršku kreditnoj aktivnosti i privrednom rastu.\nIzvršni odbor je istakao da opreznost u vođenju monetarne politike i dalje proističe iz dešavanja u međunarodnom okruženju, a prvenstveno dešavanja na međunarodnom finansijskom tržištu i kretanja svetskih cena primarnih proizvoda.\nNeizvesnost na međunarodnom finansijskom tržištu i dalje je prisutna po osnovu monetarnih politika vodećih centralnih banaka, Federalnih rezervi i Evropske centralne banke, kao i odnosa njihovih valuta. Iako je kretanje svetskih cena primarnih proizvoda i dalje volatilno, u narednom periodu se ne očekuje njihov znatniji rast.\nIzvršni odbor smatra da je otpornost naše privrede na eventualne negativne uticaje iz međunarodnog okruženja povećana zahvaljujući jačanju domaćih makroekonomskih fundamenata i povoljnijim izgledima za naredni period. Naredna sednica Izvršnog odbora na kojoj će biti doneta odluka o referentnoj kamatnoj stopi održaće se 12. aprila 2018.


Zajesnica srpskih opština ili napuštanje kosovskih institucija – Okvir\nZajesnica srpskih opština ili napuštanje kosovskih institucija\nUkoliko Priština jednostrano odluči da ne ispuni pred Evropskom unijom propisane obaveze biće razmotrena mogućnost napuštanja svih centralnih institucija u Prištini i ukidanja svih prištinskih institucija u većinski srpskim sredinama na Kosovu, izjavio je danas direktor Kancelarije za Kosovo i Metohiju Petar Petković.\nOn je na sastanku sa političkim predstavnicima Srba sa Kosova u Beogradu rekao da odbijanje Prištine da razgovara o forimranju Zajenice srpskih opština (ZSO) predstavlja „udar na vitalne interese srpskog naroda i ugrožava njegova kolektivna politička i ekonomska prava“.\nFormiranje ZSO, naveo je Petković, strateški je interes Srba na Kosovu i svako ignorisanje obaveze da ZSO bude formirana sa svim nadležnostima koje joj pripadaju u skladu sa Briselskim sporazumom biće tretirano kao „otvoren napad na stečena prava srpskog naroda“.\nUpitan šta će konkretno biti razlog zbog koga će Srbi napustiti kosovske institucije, i da li možda postoji nekakav rok u kom bi Priština morala da formira ZSO, Petković je odgvorio da je „Priština ta koja ne ispunjava svoje obaveze“ i upitao šta je to na šta se Beograd obavezao, a da nije ispunio.\nOn je rekao kako građani „sve vreme slušaju Prištinu kako neće da formira ZSO“ i pitao gde su obaveze Beograda ako „takozvani Ustavni sud Kosova“ poništi 22 od 23 principa dogovorenih u Briselu.\nPetković je naveo i da su pored najave istupanja Srba iz kosovskih institucija ukoliko Priština ne pristane na dijalog o SZO, na sastanku sa kosovskim Srbima dogovorene još četiri zajedničke tačke.\nPotvrđena 152 nova slučaja zaraze koronom u Srbiji\nPrvo zatvaranje njujorške filharmonije za 178 godina


Novi Sad i Beograd dobijaju centre za veštačku inteligenciju | Najnovije vesti - Srbija danas\n18.09.2019. • 16:51 Tanjug\nSaradnja sa kineskom kompanijom Novi Zmaj\nU Novom Sadu i Beogradu planirano je otvaranje trening centara za nauku, odnosno izučavanje veštačke inteligencije, najavili su danas ministar prosvete Mladen Šarčević i gradonačelnik Novog Sada Miloš Vučević.\nOtvaranje centara, istakli su, deo je zajedničkog projekta Srbije i jedne od najmoćnijih svetskih kompanija u ovoj oblasti iz Kine, Novi Zmaj. Govoreći o projektu sa kompanijom Novi Zmaj, Šarčević je rekao da je naš zadatak formiranje najpre trening centara u Beogradu i Novom Sadu, a potom i u Trsteniku.\n- Prva faza počinje 8. oktobra, kad dolazi delegacija iz Kine. Oni će sagledati ponude za prostor i kadrove i daće svoju opremu, što je veoma važno, jer se radi o veoma skupoj opremi. Niz drugih centara za promociju nauke ćemo otvoriti u narednom periodu - najavio je Šarčević.\nOn je ponovio da vlada poklanja značaj razvoju informacionih tehnologija, te podsetio da je informatika obavezan predmet od petog razreda, a da će od naredne školske godine programiranje postati obavezan predmet za prvake.\n- Bićemo jedna od tri evropske zemlje koje su to uradile - rekao je Šarčević.\n- Time bismo učvrstili poziciju Novog Sada kao lidera u Srbiji za sve informacione, komunikacije tehnologije. Sve ono što se do juče činilo futuristički, danas je to realnost - rekao je Vučević.\nTagovi: Beograd, Novi Sad, veštačka inteligencija


Trinaest zemalja EU dogovorile kriterijume za kovid pasoše | Novosadski informativni portal 021\nHrvatska, Austrija, Kipar, Danska, Francuska, Nemačka, Grčka, Italija, Malta, Portugal, Slovenija i Španija su se još krajem marta dogovorili o sedam kriterijuma za izdavanje "zelenog pasoša", koji trebalo da bude primenjen najkasnije do početka juna.\n"'Zeleni pasoš' preko QR-koda odmah daje informaciju o tome da li je putnik vakcinisan, testiran ili je preboleo korona virus. Time je omogućena jednostavna i praktična primena na području EU. Od check-ina u vazdušnim lukama do poseta seoskoj gostionici", rekla je austrijska ministarka.\nOsetljivi zdravstveni podaci vlasnika kovid pasoša bi ostajali u zemlji porekla i ne bi se pohranjivale na nivou EU. Daljnji cilj je i usklađivanje primene kovid pasoša sa trećim zemljama.\nLista s kriterijumima je, kako je rečeno, predata na kontrolu Evropskoj komisiji, koja bi u sledećim danima trebalo da donese odluku o primeni.


Evropska komisija o napretku Srbije u utvrđivanju odgovornosti za počinjene ratne zločine - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Vesti/Evropska komisija o napretku Srbije u utvrđivanju odgovornosti za počinjene ratne zločine\nEvropska komisija o napretku Srbije u utvrđivanju odgovornosti za počinjene ratne zločine\nEvropska komisija (EK) je 10. novembra 2015. godine objavila Izveštaj o napretku Srbije za 2015. godinu. Izveštaj prati napredak Srbije u dostizanju političkih i ekonomskih kriterijuma za članstvo u Evropskoj uniji. Nalazi izveštaja koji se odnose na utvrđivanje odgovornosti za počinjene ratne zločine i rešavanje nasleđa oružanih sukoba u bivšoj Jugoslaviji u velikoj meri prate preporuke iz prošlogodišnjeg izveštaja.\nIzveštaj za 2015. godinu utvrđuje da je u okviru istraga važnih slučajeva, poput genocida u Srebrenici, ostvaren izvestan napredak. Međutim, izostaju istrage protiv visokorangiranih pripadnika srpske vojske i policije, a sudovi počiniocima ratnih zločina i dalje izriču blage kazne. Kako bi se osigurao kvalitet suđenja, potrebno je preduzeti adekvatne mere za očuvanje obimnog i važnog iskustva u procesuiranju kompleksnih predmeta. Postojeći pravni okvir omogućio je reparacije tek nekolicini žrtava ratnih zločina, a ništa konkretno nije učinjeno ni kako bi se otklonili ozbiljni nedostaci u sistemu zaštite svedoka. Zabrinjavaju politički pritisci na Tužilaštvo za ratne zločine, koji ometaju njegov rad. Neophodno je usvojiti i sprovesti sveobuhvatnu nacionalnu strategiju za procesuiranje ratnih zločina i tužilačku strategiju procesuiranja prioritetnih predmeta.\nZa adekvatno procesuiranje ratnih zločina veoma je važno ojačati i unaprediti regionalnu saradnju sa srodnim institucijama u regionu. EK pohvaljuje saradnju tužilaca Srbije i Bosne i Hercegovine, čiji je zajednički rad doveo do optužnice protiv pet osumnjičenih za ratne zločine (slučaj Štrpci).\nPoseban, humanitarni problem predstavlja nerešena sudbina 10.814 lica koja su nestala u kontekstu oružanih sukoba u bivšoj Jugoslaviji. Među glavnim preprekama u rešavanju sudbine nestalih su nedovoljno informacija o lokacijama masovnih grobnica i poteškoće u identifikaciji ekshumiranih posmrtnih ostataka. Budući da je utvrđivanje sudbine nestalih nužno za pomirenje i stabilnost u regionu, za rešavanje tog problema neophodna je istrajna politička posvećenost.\nKao i u prethodna tri izveštaja o napretku, i ove godine EK navodi da Inicijativu za osnivanje REKOM Srbija aktivno podržava.\nNa kraju, u oblasti proceduralnih prava, EK nalazi da pravni okvir koji se odnosi na zaštitu oštećenih i svedoka u postupku još uvek nije dovršen, da podrška i zaštita žrtava krivičnih dela nije u skladu sa EU regulativom i standardima, te da nedostaju efikasni mehanizmi za zaštitu prava žrtava.\nFond za humanitarno pravo poslao je u aprilu 2015. godine EK svoje mišljenje u vezi sa napretkom Srbije u oblasti procesuiranja ratnih zločina, zaštite prava žrtava na reparacije, institucionalnih reformi, potrage za nestalim osobama i Inicijative za REKOM, kao prilog za Izveštaj o napretku Srbije u 2015. godini. Većina nalaza FHP-a zastupljena je u ovogodišnjem izveštaju EK.\n U svom prilogu za Izveštaj o napretku Srbije za 2015. godinu FHP je naveo da je jedan od problema uklanjanje sudija sa višegodišnjim iskustvom u procesuiranju ratnih zločina sa ovih predmeta. Kao primer je navedena sudija Snežana Nikolić-Garotić, koja je u januaru 2015. godine odlukom predsednika Višeg suda u Beogradu pre isteka svog mandata premeštena iz Odeljenja za ratne zločine u Krivično odeljenje, a u vreme premeštaja je radila na šest predmeta ratnih zločina.\n Optužnica u slučaju Štrpci podignuta je 3. marta 2015. godine, ali je tri dana kasnije vanraspravno veće Odeljenja za ratne zločine Višeg suda u Beogradu vratilo TRZ-u na uređenje zbog toga što optužnica nije propisno sastavljena. Više o tome: http://www.bg.vi.sud.rs/lt/news/sluzba-za-odnose-sa-javnoscu/vesti-i-saopstenja/optuznica-podignuta-u-predmetu-strpci-vracena-na-uredjenje.html\nPosted On 8th December 1999 ~ Comments Off on Politička suđenja Albancima: Zeka Muhadin i drugi


Započinju tri projekta finansirana iz programa EU\nZbog havarije na cjevovodu, došlo je prekida vodosnabdijevanja naselja Haj Nehaj. Ekipe Vodovoda su na terenu, očekuje se da će stanje biti stabilizovano poslije 14h\nAutor:\t- 14.02.2020, 14:55 Društvo\nOpština Bar u martu započinje sprovođenje tri projekta koja su odobrena za finansiranje iz programa Evropske unije. Kancelarija za upravljanje projektima Opštine Bar povukla je iz fondova Evropske Unije ukupno 423.061,99 eura. Ova sredstva će biti utrošena do 2022. godine.\nPrvog marta započinje projekat “Ecovinegoals” koji će se sprovoditi 30 mjeseci, a koji se finansira iz transnacionalnog programa “Interreg Adrion”. Projekat je okupio deset partnera i devet pridruženih partnera iz Italije, Slovenije, Srbije, Grčke i Crne Gore sa osnovnom idejom da se zaštite autohtone sorte i održivo uzgaja vinova loza. Uloga Opštine Bar, koja u okviru ovog projekta ima budžet od 50.450 eura, je u izradi strategija i lokalnih planova dok će opštinski Biznis start-up centar, koji je takođe partner na ovom projektu, organizovati obuke za naše vinogradare.\nPrvi sastanak projektnog tima i kick-off konferencija projekta “Fortitude” zakazani su za 26. i 27. mart, a projekat je odobren okviru programa “Interreg IPA CBC Hrvatska – Bosna i Hercegovina – Crna Gora” i sprovodiće ga Opštine Bar i Herceg Novi, gradovi Banja Luka i Karlovac uz vodeće partnerstvo Tvrđave kulture Šibenik. Budžet Opštine Bar u okviru ovog projekta iznosi 253.597,49 eura od čega je oko 140 hiljada eura namijenjeno za opremanje. Projekat će Starom Baru tokom naredne dvije godine pružiti niz novih sadržaja koji uključuju kompletno opremanje ljetne scene, otvaranje Centra za posjetioce u okviru zgrade Carinarnice, postavljanje taktilne mape, nabavku Herro Mirrora, organizovanje manifestacije “Noć tvrđava”, pružanje doživljaja virtuelne realnosti uz pomoć novih tehnologija, kao i niz drugih aktivnosti. Zahvaljujući novoj digitalnoj koncepciji, posjetioci Starog Bara će imati potpuno novi doživljaj ovog vrijednog arheološkog nalazišta i priliku da dožive Stari Bar onakav kakav je bio u svom punom sjaju.\nU okviru poziva Ministarstva rada i socijalnog staranja, od strane Evopske Komisije i CFCU je odobren projekat “Day care center for elderly – Bar“ čija je ukupna vrijednost 188.428 eura. Ovo nije prekogranični projekat već projekat čija se kompletna suma ulaže u opremanje Dnevnog centra za stare koji je u okviru “Caritasa Barske nadbiskupije”. Uz vodeće partnerstvo Caritasa BN, Opština Bar kao jedini partner na projektu će imati ulogu u licenciranju Dnevnog centra i odvijanju procesa komunikacije tokom trajanja projekta. Budžet projekta koji se odnosi na učešće Opštine je 32.000 eura.\nOd maja 2018. godine uspješno sprovodimo projekat “Cross Border Ol” koji se finansira u okviru poziva Interreg Italija-Albanija-Crna Gora čija je vrijednost za Opštinu Bar 87.014,50 eura. Sprovođenje ovog projekta će biti završeno u novembru ove godine, a glavni ishodi ovog pojekta će biti turistički valorizovan maslinjak pored Starog Grada u kom se mapiraju i obilježavaju na terenu stare masline, zatim utvrđene najbolje poljoprivredne prakse, kao i lokalni strateški dokument.\nKancelarija za upravljanje projektima Opštine Bar je aktivna kod svih otvorenih poziva Evropske Unije, ambasada i ministarstava i u periodu od dvije godine je prijavljeno za finansiranje ukupno 25 projekata: 14 projekata u 2018. godini i jedanaest u 2019. od kojih smo kompletni autori na četiri, a na dva i vodeći partneri.\nProjekat čiji je koncept odobren i koji se još uvijek nalazi u administrativnoj provjeri je “From Hobby to Employment” sa kojim je Opština Bar aplicirala kao vodeći partner. Prijavljen je u okviru bilaterale sa Albanijom i vrijedan je oko 280 hiljada eura, a njime Opština Bar namjerava da pokrene zapošljavanje žena u proizvodnji suvenira.\n12.08.2020, 17:30 0\nOpština Bar online konferencijom obilježila Dan mladih\n12.08.2020, 17:26 0\nIJZ: Dvije osobe preminule, 65 novozaraženih\n12.08.2020, 12:55 0\nVIDEO: Pregled investicija u MZ Šušanj


U OŠ „Branko Radičević“ rekonstrukcija fiskulturne sale - infoBirač\nBRATUNAC MA Izdvojena\nOsnovna škola „Branko Radičević“ iz Bratunca izabrana je za učešće u projektu obnove i modernizacije sportskih dvorana u osnovnim školama i fakultetima sporta u BiH koji finansira EU u okviru podrške za razvoj sporta u BiH, saopšteno je iz ove škole.\n– Sa velikom radošću želimo da obavijestimo sve učenike, roditelje i nastavnike da je naša škola izabrana za učešće u Projektu obnove/modernizacije sportskih dvorana u osnovnim školama i fakultetima u BiH koji finansira Evropska Unija, u okviru EU podrške za razvoj sporta u BiH – kažu iz bratunačke osnovne škole.\nKako je saopšteno iz škole, u je toku priprema tehničke dokumentacije za obnovu nakon čega će uslijediti kompletno renoviranje fiskulturne sale, uključujući i svlačionice i mokre čvorove.\nRealizacijom ovog projekta u školi će biti znatno poboljšani uslovi rada za održavanje časova fizičkog vaspitanja.\nIz Ministarstva civilnih poslova Bosne i Hercegovine kažu da je trenutno projakt u drugoj fazi.\n– Prva faza projekta, koja je započela u novembru 2019. godine, odabir krajnjih korisnika – osnovnih škola u BiH i Fakulteti sporta u BiH, uspješno je okončana krajem februara 2020. godine – kažu iz ovog ministarstva.\nU toku je druga faza projekta, koja zahtijeva obilazak objekata i detaljan opis problema sa izradom projektne dokumentacije koji je usporen zbog pandemije virusa korona.\nNakon prikupljanja projektne dokumentacije pristupiće se izradi tenderske dokumentacije, a implementacija projekta planirana je 2021. godine.\nSvečano otvoreno prvenstvo Balkana u džudou za juniore – Organizator položio ispit


Aerodrom Morava uskoro počinje sa radom - Regionalna agencija za prostorni i ekonomski razvoj Raškog i Moravičkog okruga\n22.01.2017. Poslednji dogadjaji\nAerodrom Morava uskoro počinje sa radom\nAerodrom „Nikola Tesla“ pomoći će aerodromu „Morava” u Lađevcima kod Kraljeva u završnom tehničkom opremanju kako bi se pokrenuo davno najavljivani civilni saobraćaj\nU dosadašnje radove na pisti i u izgradnju neophodnih objekata za civilni vazdušni saobraćaj na ovom doskora samo vojnom aerodromu uloženo je oko deset miliona evra. Sladi i završno tehničko opremanje, pa će beogradski aerodrom „Nikola Tesla“ za te svrhe uložiti tri stotine hiljada evra.\n– Ta pomoć će kroz nekoliko dana proći i predviđenu proceduru odlučivanja pa će ovi poslovi, računajući i period javne nabavke, biti brzo okončani kako bi ovde krenuo redovni civilni saobraćaj.\nPomenuta pomoć je deo naše misije da i na drugim aerodromima stvorimo najbolje uslove, a stvar je komercijale čiji će avioni odavde poletati i sletati.\nTi uslovi će, siguran sam, biti veoma primamljivi za kompanije od samog početka, a Aerodrom „Nikola Tesla“ će i ubuduće pomagati pogotovo što u poslednje dve godine posluje veoma dobro sa ostvarenim profitom od 26 miliona evra i uz dobre izglede da ove godine budemo još uspešniji – rekao je Saša Vlaisavljević, v. d. direktora Aerodroma „Nikola Tesla“.\nTo je potvrdio i Zoran Ilić, pomoćnik ministra za vazdušni saobraćaj u Ministarstvu za urbanizam, saobraćaj i infrastrukturu uz napomenu da su u pripremi i ugovori koji će civilni operater, nedavno formirana kompanija „Aerodromi Srbije“ potpisati sa Ministarstvom odbrane.\nPonovio je i raniji plan da u početku, do druge faze prilagođavanja ovog aerodroma za civilni saobraćaj, odavde poleću i sleću avioni tipa „boing 737”, kojima raspolaže domaći avio-prevoznik i avioni „erbas 320”.\nO značaju dugo očekivanog pokretanja civilnog vazdušnog saobraćaja sa pomenutog aerodroma govorio je i Nebojša Simović, načelnik Raškog okruga, a pored važnosti za razvoj privrede i turizma na području više od desetak opština i gradova u ovom delu Srbije za grad Kraljevo je od koristi i planirano otvaranje stotinak novih radnih mesta na ovom aerodromu.


BalkanMagazin :: NIS donirao sredstva „Ateljeu 212“ za poboljšanje energetske efikasnosti\nutorak, 22. februar 2022 18:24\nProjekat poboljšanja energetske efikasnosti kultnog beogradskog pozorišta “Atelje 212” se sprovodi u okviru NIS-ovog programa društvene odgovornosti „Zajednici zajedno“ u saradnji sa Sekretarijatom za kulturu Grada Beograda i saglasnosti Zavoda za zaštitu spomenika kulture.\nZahvaljujući obezbeđenim sredstvima, stolarija i scenska rasveta u čuvenom beogradskom teatru biće zamenjena novom, što će doprineti boljoj energetskoj efikasnosti objekta i smanjenju potrošnje električne energije, navodi se u saopštenju NIS-a.\nDogađaju su ovim povodom prisustvovali predstavnici ove energetske kompanije, uprave pozorišta, gradskog Sekretarijata za Kulturu, kao i predstavnici glumačkog ansambla „Ateljea 212“.\nNovica Antić, direktor pozorišta „Atelje 212“ zahvalio se kompaniji NIS na obezbeđenim stredstvima i dodao da je u ovakvim uslovima svaka vrsta pomoći dobrodošla.\n„Atelje 212“, jedno je od najznačajnijih pozorišta u Beogradu, sa dugogodišnjom tradicijom, na čijoj sceni igraju neka od najvećih glumačkih imena. Kompanija NIS, prepoznala je važnost podrške ove ustanove kulture i pružila doprinos unapređenju njegovog daljeg rada.\nNIS već 13 godina podržava razvoj i napredak 12 partnerskih gradova i opština širom Srbije.\nProšlogodišnji ciklus programa kompanija je realizovala u saradnji sa Ministarstvom zaštite životne sredine i Ministarstvom rudarstva i energetike Republike Srbije i u okviru istog podržana je realizacija 29 projekata iz oblasti ekologije i zaštite životne sredine, ukupne vrednosti 107,5 miliona dinara.\nU grad Beograd, kompanija NIS je do sada u okviru programa „Zajednici zajedno“ uložila 268 miliona dinara, čime je omogućila realizaciju 77 projekata iz oblasti kulture, sporta, nauke/obrazovanja, javnog zdravlja i socijalne zaštite i zaštite životne sredine. U saopštenju NIS-a se još navodi da je samo tokom protekle godine, kompanija putem ovag programa u grad Beograd uložila 18 miliona dinara za pet projekata, čija realizacija će doprineti unapređenju i zaštiti životne sredine.


Ukoliko ste ljubitelj savremeno koncipirane arhitekture namijenjene većoj porodici, onda je Duplex XL idealan primjer onoga što Vama treba.\nSvojom izvanrednom formom i poigravanjem materijala, ostavlja snažan pečat unutar okruženja u kojem se nalazi, a opet, prati trendove čiste, jednostavnije “linije” koja se provlači kroz cijeli objekat.\nFizičkim odvajanjem dvije forme, naglasak se stavlja na dvojnosti objekta gdje svaki dio može upotpunosti neovisno funkcionirati.\nU centralnom dijelu su smještene sve horizontalne i vertikalne komunikacije koje ipak, u tom “zglobu” omogućavaju konekciju između dva bloka, ili dva krila. Ukoliko se taj “zglob” dematerijalizira, kao što je to slučaj i ovdje, onda govorimo o poigravanju forme i funkcije na jedan sasvim jednostavan a izuzetno efektan način.\nPostavljanjem prizemlja u novi materijal, tamnijeg kolorita, jasno odvajamo i funkcije unutar objekta, gdje su u unutar njega postavljene tehničke prostorije neophodne za nesmetano funkcioniranje cijelokupnog objekta, ali i ostale prateće sadržaje koji se otvaraju u svoju intimnu zonu, ka stražnjem dijelu objekta.\nPoigravanjem kolorita, staklenih ploha, i materijala, naslućujemo funkciju koja bi se mogla naći unutar objekta, ali i dajemo prostora prolazniku da i sam mašta, koji bi to sadržaj smjestio u ovako jedinstven koncept!


- Najvažniji deo smo obavili pred Bogom, bio je to i jedini način na koji smo mogli da se vežemo - rekao je Dušan Vemić, koji slobodno se može reći, nikad nije izgledao bolje.\n- Pripremanje je bilo malo gusto, bilo je tu malo stresa, ali sada se osećamo fenomenalno, srećni što smo uspeli da sve završimo - rekla nam je Jelena ne skidajući osmeh sa lica.\nBeograd i Kalemegdan kao lokaciju venčanja odabrali su iz sledećih razloga.\n- Dosta gostiju dolazi iz inostranstva, a ovo je lepo mesto. Beograd, naša istorija, stotine i stotine godina se "nalaze" ovde - rekli su mladenci, a Dušan je istakao da mu je bilo važno da se venčanje obavi u Srbiji.


Dimitrijević: direktori i članovi Privremenog organa za Peć doniraju novac za pomoć svojim građanima - Radio Goraždevac\nDimitrijević: direktori i članovi Privremenog organa za Peć doniraju novac za pomoć svojim građanima\nPredsednik i članovi privremenog organa u Goraždevcu i direktori škola i Doma zdravlja donirali su sopstvena sredstva kao bi obezbedili kupovinu prehrambenih paketa za četrdeset pet najugroženijih porodica i izvršili dezinfekciju ulica u Goraždevcu.\n„Mi kao privremeni organ i krizni štab mi smo sve ovo organizovali iz sopstvenih sredstava oko 45 paketa koje smo sami donirali ja kao predsednik imoji članovi da bi pomogli onim ljudima koji to ne mogu da kupe da pomognemo na neki način ljudima koji ne mogu da izlaze iz svojih kuća. Već danas kreće akcija da se podeli brašno i higijenski i prehrambeni paketi. Mogu da kažem da smo pored toga podelili oko 550 rukavica i zaštitnih maski. To smosve mi kao privremeni organ donirali iz sopstvenih sredstava“, Rekao je Miloš Dimitrijević za Radio Goraždevac.\nNovčana sredstava su pored privremenog organa izdvojili direktori škoa i Doma zdravlja. Donacije su nam u ovom pogledu izostale, za razliku od drugih sredina i institucija ali je pre svega naša dužnost da vodimo računa o svojim najugroženijim građanima, kaže Dimitrijević.\n„U drugim sredinama su svi donirali na neki način nešto, kod nas niko nije, mi nismo izostali i to smo uradili zbog naših građana, da im pomognemo onoliko koliko smo mi u mogućnosti, zaključio je on.\nKada su lekovi u pitanju veliku pomoć nam je pružio Dom zdravlja u Zubinom Potoku pa nam sada zahvaljujući njima najpotrebniji lekovi stižu na vreme.\n„Ovde su problem lekovi za hronične bolesnike i stare koji ne mogu lekove da odu da uzmu. Imamo 14 hroničnih bolesnika i bez lekova ne mogu. Pošto je Mitrovica pretrpana mi sada to završavamo preko Zubinog Potoka i zahvali smo Domu zdravlja i direktorici u Zubino Potoku kao i predsedniku Srđanu Vuloviću koji je izašao u susret ovom našem kraju da lekovi stižu na vreme“, kaže predsednik privremenog oprgana za opštinu Peć Miloš Dimitrijević.\nOn se zahvalio svojim građanima koji od početka vanredne situacije volontiraju i pritiču u pomoć građanima.\n„Želim da se zahvalim svim volonterima koji su ovih dana bili na akciji i posećivali ljude koji su nemoćni, kupovali im lekove, donosili su im namirnice i hleb“, kaže on.\nPredsednik Privremenog organa za Peć Miloš Dimitrijević kaže da su u proteklom periodu podelili oko 550 zaštitnih maski i rukavica iz sopstvenih sredstava i da su na isti način organizovali dezinfekciju ulica u Goraždevcu.


Немачко одобрење Северног тока 2 може потрајати месецима\nHomeVestiNemačko odobrenje Severnog toka 2 može potrajati mesecima\n(EPA EFE – Š.S.)\nFRANKFURT/BERLIN– Gasovod Severni tok 2 je završen i spreman da pumpa ruski gas u Evropu, ali i dalje nije u funkciji jer još uvek čeka odobrenje nemačkog energetskog regulatora.\nPotez nemačkog regulatora, koji je prošle nedelje zatražio od operatera ovog cevovoda, švajcarske kompanije Severni tok 2 AG, da garantuje da neće kršiti pravila tržišne konkurencije, nagoveštava da bi moglo da prođe još nekoliko meseci pre nego što 1.200 km dug gasovod dobije zeleno svetlo, ocenjuje britanska agencija, prenosi Tanjug.\nMada su tehnički zahtevi ispunjeni, glavni „kamen spoticanja” predstavlja to da li će Gasprom ispoštovati evropska pravila o podeli delatnosti, kojima se zahteva razdvajanje vlasnika cevovoda od dobavljača gasa, kako bi se osigurala fer konkurencija, navodi Rojters.\nOperator Severnog toka 2 tvrdi da su evropski propisi usmereni na podrivanje gasovoda, a prošle nedelje je ostvario delimičnu pobedu kada je jedan savetnik najvišeg suda Evropske unije poručio da bi Gasprom mogao da ospori pravila EU.\nNaime, sestrinski gasovod Severni tok 1 izuzet je od pravila o razdvajanja delatnosti od svog otvaranja 2011. godine, jer je tretiran kao interkonektor a ne kao direktni dobavljač.\nGasprom je u avgustu saopštio da očekuje da će, ako isporuke Severnim tokom 2 krenu u oktobru, već 2021. godine isporučiti 5,6 milijardi kubnih metara gasa Evropi, što je otprilike jedna desetina ukupnog godišnjeg kapaciteta tog cevovoda, podseća Rojters u analizi.


Osmani sa čelnicima bezbednosnih institucija o situaciji na severu Kosova - Radio Kontakt Plus\nOsmani sa čelnicima bezbednosnih institucija o situaciji na severu Kosova\n20:36, 27.09.2021 Izvor: Radio Kontakt Plus\nKosovska predsednica Vjosa Osmani, razgovarala je danas sa predstavnicima MUP-a, Kosovske policije, Obaveštajne službe, EULEX-a i KFOR-a o bezbednosnoj situaciji na severu Kosova.\nOsmani je u bilateralnim sastancima sa ministrom unutrašnjih poslova Dželjaljom Svečljom, direktorom Kosovske policije Samedinom Mehmetijem, direktorom Obaveštajne službe Petritom Ajetijem, ministrom odbrane Armendom Mehajem, šefom EULEX-a Larsom Gunarom Vigemarkom i komandantom KFOR-a Frankom Federićijem, istakla da "policija na severu Kosova sprovodi zakon i brine o bezbednosti svih građana bez obzira na rasnu, versku i nacionalnu pripadnost".\nKosovska predsednica je, kako se navodi u saopštenju njenog kabineta, "visoko ocenila rad Kosovske policije, koja dokazuje profesionalizam u očuvanju javnog reda i mira".\nOsmanijeva je sagovornicima poručila da je "Srbija izvor destabilizacije u regionu " i pozvala međunarodnu zajednicu da se "suprotstavi takvim naporima, kao i podsticajnom diskursu, čiji je izvor ne samo u Srbiji, već i u Rusiji".\nGrađani nezadovoljni odlukom Prištine o zameni srpskih registarskih tablica privremenim kosovskim oznakama, već osmi dan protestuju na severu Kosova, kod prelaza Jarinje i Brnjak, gde su raspoređene specijalne jedinice Kosovske policije.\nTagovi: Sever KosovaKFOR Vjosa OsmaniEULEXKosovska policija


Merryland decija predstava\nILEC je ukinut, kako do sertifikata?\nTOLES – Test of Legal English Skills je dostupan kao zamena za ILEC ispit, i ako se bavite pravom, studirate ili koristite pravnu terminologiju na poslu, ovo je ispit koji vam pruža relevantno znanje i medjunarodno priznat sertifikat čije trajanje nije vremenski ograničeno\nBudući da se ILEC ispit ukida od ove godine, od sledeće godine prelazimo na pripremu za TOLES ispit. Za razliku od ILEC ispita, koji je bio namenjen onima čije je znanje na C1 nivou, na TOLES ispitu postoje 3 nivoa: TOLES Foundation (za one čiji je engleski na početnom – pre-intermediate nivou), TOLES Higher (Intermediate – Upper nivo) i TOLES Advanced (Advanced C1 – C2).\nTOLES Foundation (A1 – A2)\nTOLES Higher (B1 – B2)\nTOLES Advanced (C1 – C2)\nListening (30 – 45 min.)\nTrajanje i cena: 90 min., 50 GBP\n120 min., 65 GBP\n120 min., 80 GBP\nDatumi polaganja, 2018:\nTOLES Foundation, struktura i cilj kursa\nDa biste polagali TOLES Foundation ispit nije vam potrebno prethodno poznavanje britanskog ili američkog pravnog sistema. Na ovom nivou ćete steći znanje u vezi sa medjunarodnom pravnom terminologijom, i utvrditi ili steći gramatičko znanje koje će vam omogućiti da lakše komunicirate na osnovnom nivou. Oblasti na koje se TOLES Foundation fokusira:\nPregovori, osnovni jezik pregovora\nDokumenta potrebna pre sklapanja ugovora\nLikvidacija, bankrot, insolventnost\nRadno pravo i ugovori\nParnica i parničenje\nUz materijal predvidjen za TOLES koriste se i drugi izvori, dodatna gramatika i vokabular iz stručnih knjiga namenjenih onima koji se bave pravom.\nNa ovom nivou ćete proširiti znanje stečeno na Foundation nivou, tj. uz oblasti predvidjene na osnovnom TOLES nivou, naučićete stručnu terminologiju i iz sledećih oblasti:\nPisanje pravnih mišljenja, mejlova, saveta\nZa razliku od prva dva nivoa, na ovom nivou je potrebno da ste dobro upoznati sa aktuelnim medjunarodnim trgovinskim pravom, kao i sa trendovima i promenama u pravu na medjunarodnom nivou. Zato ćete se na ovom kursu baviti i slučajevima iz evropske tekovine prava kroz dodatne tekstove koji su sastavni deo kursa. Na ovom nivou ćete usvojiti i znanje u vezi sa kompleksnim gramatičkim strukturama, a znanje ćete primeniti kako u govoru, aktivno, tako i kroz ispravljanje originalnih, autentičnih pravnih tekstova. Na ovom nivou ćete savladati terminologiju iz svih oblasti na Foundation i Higher nivou i proširiti svoje znanje pomoću izvornih tekstova, stručne literature i dodatne literature.


Prioriteti za bolje upravljanje migracijama\n18/12/2019 | 09:57 | Izvor: SRNA\nMinistarstvo bezbjednosti u Savjetu ministara u tehničkom mandatu povodom 18. decembra, Međunarodnog dana migranata, saopštilo je da se prioriteti BiH za postizanje boljeg upravljanja migracijama odnose na bolju kontrolu granice, efikasniju borbu protiv nezakonitih migracija na teritoriji BiH i jačanje kapaciteta za readmisiju.\nMigranti TuzlaFoto: dnevni avaz\nMinistarstvo poziva tijela EU i zemalja regiona na zajedničku odgovornost i aktivnosti na rješavanju pitanja migracija, suzbijanja krijumčarenja migranata i trgovine ljudima kako bi se poboljšala situacija za migrante, kao i lokalne zajednice izložene povećanom migracionom pritisku.\nU saopštenju se napominje da BiH pokazuje opredijeljenost za primjenu međunarodnog prava na polju ljudskih prava i međunarodnog izbjegličkog prava, kao i sprečavanja krijumčarenja migranata.\nU situaciji migrantske krize prepoznata je potreba za bliskom saradnjom s lokalnim zajednicama koje su izložene povećanom migracionom pritisku kao i potreba jačanja tijela BiH za upravljanje migacijama, navodi se u saopštenju.\nIz Ministarstva bezbjednosti ističu da istovremeno, štiteći prava lica u kretanju, BiH ima obavezu da zaštiti vlastite građane, kao i uspostavljeni sistem koji reguliše pitanja migracija.\n- Na Međunarodni dan migranata još jednom upućujemo zahvalnost svim vladinim i nevladinim organizacijama, kao i međunarodnim organizacijama u BiH za dosadašnju saradnju i pomoć u obezbjeđivanju zaštite migranata i upravljanju migracionim tokovima - navedeno je u saopštenju.\nGeneralna skupština UN 2000. godine proglasila je 18. decembar Međunarodnim danom migranata. Na taj dan je 1990. godine usvojena Konvencija o zaštiti prava svih radnika migranata i članova njihovih porodica.\nMigracije su postale globalni fenomen i prema posljednjim objavljenim podacima UN međunarodni migranti čine 3,5 odsto globalne populacije, napominje se u saopštenju.\nI BiH se kao dio evropskog kontinenta našla na karti globalnih kretanja. Prvenstveno kao zemlja porijekla migranata koji su našli svoj novi dom u drugim zemljama širom svijeta i koji svojim sposobnostima doprinose finansijskom, socijalnom i kulturološkom razvoju kako zemlje prijema tako i našeg društva, navode iz Ministarstva bezbjednosti.\nU saopštenju se dodaje da se BiH, istovremeno, suočava sa značajnim prilivom migranata koji koriste ovaj dio Evrope kao put u bezbjedniji i bolji život u nekoj od država EU.\nU posljednje dvije godine, tijela na svim nivoima vlasti uložila su značajne napore da odgovore na mnogobrojne migracione izazove koji zahtijevaju znatne finansijske, ljudske i materijalne resurse, ističu iz Ministarstva bezbjednosti.\nU izvještaju Savjeta Evrope navodi se da je BiH usvojila istinski humanitaran pristup, primajući hiljade izbjeglica i migranata u zemlju, poštujući njihovu slobodu kretanja, pri tome ulažući značajne napore da obezbijedi smještaj i hranu za sve njih.\nSolidarnost i napori lokalne zajednice, uzimajući u obzir tešku ekonomsku situaciju, su prema ocijeni Savjeta Evrpope vrijedni pažnje, dodaje se u saopštenju.


SBIJA I MAĐARSKA – ZVANIČNA SARADNJA – ODBOJKA VOLLEYBALL\nSBIJA I MAĐARSKA – ZVANIČNA SARADNJA\nOno što su najviši odbojkaški funkcioneri Srbije i Mađarske počeli pre par nedelja na razgovoru u Njiređhazi, nastavljeno je u Beogradu, gde su predsednici dve federacije, Zoran Gajić i Ferenc Kovač, potpisali zvanični dokument o saradnji. Ona se odnosi na trenere, klubove, za sada na mlađe nacionalne selekcije, gde bi gostovali jedni kod drugih, razmenjivali iskustva i gde bi, shodno situaciji u kojoj je naša odbojka u samom svetskom vrhu, naše komšije učile od nas.\nIzmeđu ostalog, postignuta je saglasnost o zajedničkoj kandidaturi za Evropsko prvenstvo u konkurenciji pionirki 2023. godine, kao i o mogućoj saradnji što se tiče bič – voleja. Kao gost na potpisivanju ugovora bio je i predsednik Evropske odbojkaške konfederacije Aleksandar Boričić, koji je u neku ruku i bio začetnik moguće saradnje dve Federacije.\nPored Zorana Gajića, sa srpske strane, prisustvovali su generalni sekretar Ivan Knežević i prvi potpredsednik Đula Mešter, dok su Ferencu Kovaču “asistirali” Adam Baran i Žolt Ludvig. Saradnja će svakog dana jačati, a uskoro se očekuju i konkretnije stvari o kojima će kjavnost svakako biti obaveštena.\nPrevious Post Previous Post CEV ODLUČIO – SUSRETI SRBA U MARIBORU\nSledeća objava Sledeća objava KORONA BLOKIRA EVRO KUPOVE


Zašto čovek koji je naredio paljenje kuće novinara i dalje prima platu u opštini? – Двери\nKako saznajemo iz medija, predsednik opštine Grocka Dragoljub Simonović, koji je optužen da je naredio paljenje kuće novinara Milana Jovanovića iz Grocke i koji se trenutno nalazi u pritvoru, i dalje je na mestu predsednika opštine i i dalje uredno prima platu.\nSimonovića se vodi da je na odmoru, iako Administrativnoj komisiji nije dostavljen zahtev za odmor.\nZbog svega navedenog postavljamo pitanje ministru unutrašnjih poslova Nebojši Stefanoviću da li je ovo način borbe SNS protiv nasilnika u njihovim redovima? Da li čovek koji je osumnjičen za tako teško krivično delo može da se i dalje nalazi na funkciji predsednika jedne beogradske opštine?\nI dok se građani bore za egzistenciju, nasilnici i piromani iz redova SNS ne odgovaraju za svoja nedela, i samo deklarativno snose odgovornost a i dalje su na platama od preko 100 hiljada dinara, kao što je Dragoljub Simonović.\nOvako Srpska napredna stranka zamišlja borbu protiv kriminala kada su u pitanju njeni članovi, a kada to nije slučaj, onda im nije problem da pošalju izvršitelje koji će izbaciti bolesnu baku od 90 godina na ulicu iz njenog stana.\nDragoljub SimonovićGrockaMilan JovanovićNebojša Stefanovićnovinaripaljenje kućepodmetanje požaraSaopštenjaSNS


Srbiji i našoj Mini bronza u Bakuu | OK Crvena Zvezda\nSrbiji i našoj Mini bronza u Bakuu\nŽenska seniorska reprezentacija Srbije osvojila je bronzanu medalju na prvim Evropskim igrama koje su održane u Bakuu, glavnom gradu Azerbejdžana.\nU borbi za 3. mesto Srbija savladala ekipu domaćina, Azerbejdžana sa 3:2, po setovima 21:25, 25:19, 17:25, 25:14, 15:9 i tako nastavila niz osvajanja medalja na velikim evropskim i svetskim takmičanjima.\nCrvenu zvezdu je na Igrama u Bakuu predstavljala Mina Popović, a od nekadašnjih odbojkašica našeg kluba igrale su Marta Drpa, Bojana Živković, Ana Bjelica i Jovana Stevanović. Nekadašnji treneri crveno-belih dama Zoran Terzić i Branko Kovačević predvodili su tim do novog uspeha, a o svežini i kondiciji odbojkašica Srbije brinuli su Siniša Mladenović i Vladimir Banković.\nSeniorsku reprezentaciju Srbije sada očekuju izazovi u Gran priju, a na spisku selektora Terzića, između ostalih, nalaze se i Mina Popović i Adela Helić.


Počinje sređivanje Ovčanskog puta - www.lobi-info.rs\nJovana I. 31. jula 2015., 18:48 5.5k Views 1 Komentar\nGradski menadžer Goran Vesić pre dva dana obišao je Ovčanski put i najavio njegovo sređivanje.\nNajavljeno sređivanje Ovčanskog puta obuhvata asfaltiranje u dužini od pola kilometra i čišćenje okolnih zapuštenih odvodnih kanala.\nVrednost ovog projekta je 18 miliona dinara a radovi bi trebalo da budu gotovi za dve nedelje.\n„Nasledili smo mnogo problema koje pokušavamo da rešimo a akcenat nije samo na ljudima koji žive u centru grada. Svi građani Beograda su ravnopravni i ne postoje građani prvog i drugog reda. Ovde živi veliki broj ljudi koji su nepravedno bili zapostavljeni, rekao je Vesić.\nJedan od najvećih problema na levoj obali je izum 21. veka – kanalizacija i ona će se prema obećanju Vesića rešavati u okviru partnerstva javno-privatne prirode, koje obuhvata i izgradnju čak pet fabrika za prečišćavanje otpadnih voda.\nRečeno je i da će Beograd ubuduće praviti planove i sistemski ih sprovoditi u dela jer se tako mora raditi na delovima grada u koje godinama nije ulagano.\nGrađani koji su prisustvovali šetnji i slikanju predstavnika grada zahvalili su se na razumevanju i brzoj reakciji u rešavanju njihovih problema.\nDa li je i ovo ona narodna „E, što nisu izbori svake godine“?\nPišemo o vestima, događajima, problemima iz naselja leve obale skoro tri godine i do sada još nismo zabeleželi ovoliku posvećenost i angažovanje nadležnih oko naših naselja.\nPošto nas u skorije vreme očekuju lokalni izbori, moramo reći da nam je sve ovo sumnjivo.\nMeđutim, ako nas uvere da to nije zbog pomenutih izbora i nastave da budu posvećenih kao sada, rado ćemo skinuti kapu, reći da smo pogrešili i to javno priznati svima.\nPrethodna objava Pretok bez vode zbog pucanja ulične cevi u Modričkoj\nSledeća objava NEOČEKIVANO: Padinska Skela i FK PKB u očima jednog Rusa\n1. avgusta 2015. at 13:12 Copy Link of a Comment\nto o cemu pisete je visegodisnji problem,dok je komentar u tekstu o brzom resavanju problema suvisan.\nmolim vas da pisete malo i o socialno neprofitnim stanovima koji se grade na ovcanskom putu kod ukrstanja sa obilaznicom. da vidimo da li su ove akcije sredjivanja maska-paravan za probleme koje ce napraviti izgradnjom tih stanova. da se izgradi i stotinak stanova gde ce sa fekalijama i odpadnim vodama.koliko smo upuceni (gradjani naselja Vihor) plan im je da sve odpadne vode puste u kanal koji je u blizini pomenutih zgrada a koji se prostire kroz celo naselje.samim tim doci ce do ekoloske katastrofe.\ntih 18 miliona dinara su mogli da daju za pocetak izgradnje kanalizacije a stanovnici koji zive duz ovcanskog puta bi sigurno pomogli u izgradnji iste.


Sve institucije i ustanove koje se finansiraju iz budžeta RS moraće da dostave podatke o zaposlenima, njihovom angažmanu, platama, dodacima i drugim pojedinostima u registar koji će biti formiran pri Agenciji za državnu upravu RS, a u suprotnom im prijete oštre novčane kazne.\nPrijedlog zakona o registru zaposlenih kod korisnika budžetskih sredstava, koji će iduće sedmice razmatrati Narodna skupština RS, predviđa da u registru budu podaci o institucijama, zaposlenima i njihovim primanjima. Cilj je da bude omogućeno lakše praćenje broja zaposlenih i troškova za njihove plate i naknade i generalno bolja kontrola nad trošenjem budžetskog novca.\nPodatke za registar moraće da dostave republički organi uprave, stručne službe Vlade, sudovi, tužilaštva, kazneno-popravni zavodi, Sudska policija i Centar za edukaciju sudija i tužilaca. Registrom će biti obuhvaćeno i osnovne, srednje i specijalne škole, fakulteti, učenički i studentski domovi i institucije i ustanove kulture. U registru će biti i podaci o zaposlenima u Pravobranilaštvu, Fondu PIO, Glavnoj službi za reviziju, Republičkoj komisiji za utvrđivanje sukoba interesa, Komisiji za žalbe, Odboru državne uprave za žalbe, Ombudsmanu za djecu, Džender centru, Vazduhoplovnom servisu i Kancelariji pravnog predstavnika.\nPredviđeno je da osim osnovnih podataka o instituciji i ustanovi, u registru budu i svi podaci o zaposlenima i iznosu koji im je isplaćen na osnovu svih primanja kao što su plata, dodaci i naknade, te uplaćenim doprinosima na teret poslodavca.\n- Institucije su dužne da u registru redovno ažuriraju podatke, a najkasnije do desetog u mjesecu za prethodni mjesec. Ako podaci ne budu dostavljeni u propisanom roku ili ako ne budu tačni odgovorna lica u institucijama biće kažnjena u rasponu od 2.000 do 12.000 KM - navedeno je u predloženom zakonu.\nZanimljivo je da će osnovni podaci o zaposlenima u javnoj upravi biti dostupni i građanima, a izuzetak je Ministarstvo unutrašnjih poslova.\n- Ministarstvo finansija i Agencija za državnu upravu RS biće korisnici podataka iz registra, a zbirni podaci, odnosno broj zaposlenih u svakoj instituciji, isplaćene plate, naknade i dodaci biće objavljeni na internet stranici institucija, osim podataka koji se odnose na MUP RS - navedeno je u prijedlogu zakona.\nMinistar uprave i lokalne samouprave RS Lejla Rešić kaže da Srpska već desetak godina ima registar o državnim službenicima i da će na ovaj način poboljšati sistem.\n- U registru će se naći svi koji primaju platu iz budžeta RS osim državnih službenika. Novina su i propisane kazne. Druge tehničke stvari biće definisane uredbom, koja će biti donesena u roku od 90 dana nakon zakona i tek tada će početi unos novih korisnika u sistem. Krajnja svrha je da imamo na jednom mjestu sve podatke o korisnicima budžeta - istakla je Rešićeva čije je ministarstvo predložilo novi zakon.\nKao razlog za donošenje zakona u Vladi su naveli činjenicu da ne postoji jedinstvena evidencija broja zaposlenih i njihovih primanja.\n- Ovim se stvaraju uslovi za preciznije i efektivnije praćenje broja zaposlenih i pretpostavke za transparentnije i korišćenje novca za primanja zaposlenih. Stvaraju se pretpostavke za uspostavljanje efikasnije i efektivnije državne uprave - naveli su u Vladi.\nFormiranje registra biće finansirano iz projekta Svjetske banke.\nPodaci o instituciji koji će biti u registru\n- JIB (poreski identifikacioni broj)\n- šifra djelatnosti\n- grad/opština - sjedište\n- utvrđen maksimalni broj zaposlenih\n- mejl adresa\nPodaci o zaposlenima koji će biti u registru\n- identifikacioni broj (JMB)\n- grad/opština prebivališta\n- grad/opština rada\n- osnov rada (radni odnos, ugovor, ostalo)\n- platna grupa/platni razred\n- ukupan radni staž\n- procenat minulog rada\n- osnovni koeficijent\n- neto plata\n- bruto plata


Početna Vijesti BiH Klub Bošnjaka: Umjesto čestitke izražavamo nezadovoljstvo radom Ustavnog suda RS\nKlub Bošnjaka upozorava da dugi niz godina Ustavni sud RS radi po Poslovniku koji nije u skladu sa Ustavom RS. Naime, prema odredbi člana 54. stav 2. Poslovnika o radu Ustavnog suda RS: “Vijeće o vitalnom interesu u meritumu odlučuje donošenjem odluke dvotrećinskom većinom svih članova Vijeća”, što očito nije u skladu sa Ustavom RS koji zahtjeva glas najmanje dvojice sudija da bi Sud odlučio da je riječ o vitalnom interesu.\n-Sastav Ustavnog suda ne odražava ustavno pravo konstitutivnih naroda i Ostalih da „adekvatno“ budu zastupljeni u njemu. Adekvatno ne znači da u njemu imamo propisani broj sudija koji se za potrebe imenovanja na određene pozicije izjašnjavaju Bošnjacima. Džerard Selman i Zlatko Kulenović, sudije Ustavnog suda RS, nisu naši adekvatni predstavnici u ovom Sudu i neće nikad biti. Oni su pokazali da su produžena ruka i implemetatori politike vladajuće većine u RS – ističu iz kluba Bošnjaka.\nUpozoravaju da Ustavni sud RS nije zaštitnik ustavnosti i zakonitosti, niti ljudskih prava i temeljnih sloboda i zbog njegovog dosadašnjeg rada “mi smo gotovo prestali da tražimo zaštitu naših prava od istoga. Obraćati se ovom Sudu postalo je besmisleno”.\n-Mi ćemo se boriti za svoja prava, koristimo i koristit ćemo sva raspoloživa sredstva van ovog Suda. Našu borbu kojom ćemo štititi ustav i zakone države BiH i entiteta i naša prava koja su njima garantovana nastavit ćemo, koliko god to bio težak i dugotrajan proces, jer ovo je naša država i naš entitet, a njegove institucije su i naše institucije. Mi smo svoji na svome i nećemo odustati od toga – zaključuje se u saopćenju Kluba Bošnjaka u Vijeću naroda RS.\nPrethodni članakPolitičar u Indiji uvjerava ljude da indijske krave proizvode zlato u mlijeku\nSljedeći članakPogledajte kada će i gdje PS Sapna vršiti radarske kontrole u mjesecu novembru


DOM NARODA PARLAMENTA FBIH: 2. marta 2017. godine sjednice Doma naroda\nZa 2. mart 2017. godine u Sarajevu su najavljeni nastavak 18. sjednice, koja je započela u februaru, kao i nova, 19. sjednica Doma naroda Parlamenta Federacije Bosne i Hercegovine.\nU preostalom dnevnom redu 18. sjednice je Prijedlog zakona o bankama (korigirani tekst) uz amandman delegata Anera Žuljevića, izjašnjenje Vlade FBiH i amandmane Vlade.\nNacrt zakona o prijevozu opasnih materija jedna je od preostalih tačaka, kao i više izvještaja o zaduženju Federacije Bosne i Hercegovine po osnovu emisije trezorskih zapisa u prošloj godini, i to na dane: 7. juna, 18. oktobra, 8. novembra, 22. novembra te 6. i 22. decembra.\nMeđu brojnim drugim aktima, u preostalom dnevnom redu su informacija o stanju sigurnosti na području Federacije BiH u 2016. godini te Dokument okvirnog budžeta FBiH za period 2017- 2019.\nZa novu, 19. redovnu sjednicu Doma naroda, po hitnom postupku je predložen zakon o izmjenama i dopunama Zakona o Federalnom pravobranilaštvu, a u redovnoj proceduri zakon o jedinstvenom registru korisnika gotovinskih naknada na koje se ne uplaćuju doprinosi, s amandmanima Vlade Federacije.\nProgram rada Vlade Federacije Bosne i Hercegovine za 2017. godinu, koji je već odobrio Predstavnički dom, također je najavljen za raspravu u Domu naroda.\nU predloženom dnevnom redu su i izvještaji o radu i finansijskom poslovanju Zavoda za transfuzijsku medicinu FBiH u 2015. godini, kao i Upravnog odbora i direktorice tog zavoda, te o poslovanju dioničkog društva BH Telecom u istom periodu.\nIZVOR: Vebsajt Vijesti, 28.02.2017.


Petković upoznao Bocan-Harčenka sa poslednjom rundom dijaloga Beograda i Prištine - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković upoznao Bocan-Harčenka sa poslednjom rundom dijaloga Beograda i Prištine\nDirektor Kancelarije za Kosovo i Metohiju dr Petar Petković razgovarao je danas sa ambasadorom Ruske Federacije u Republici Srbiji Aleksandrom Bocan-Harčenkom, koga je upoznao sa poslednjom rundom dijaloga Beograda i Prištine, održanom juče u Briselu i sa političko-bezbednosnom situacijom na Kosovu i Metohiji.\nPetković je istakao da je Priština juče u Briselu pokazala krajnju neodgovornost, odbivši da se saglasi sa klјučne dve tačke nacrta EU, koje se odnose na intenziviranje napora za pronalaženje preostalih nestalih lica kao i uzdržavanje od jednostranih radnji koje bi vodile ka destabilizaciji situacije na terenu. Svi napori Alјbina Kurtija vodili su ka opstrukciji razgovora i bili su usmereni na provociranje srpske strane da prekine pregovore, ali je Beograd i ovoga puta pokazao odgovornost i opredelјenost za dijlaog i dogovor, konstatovao je direktor Kancelarije za Kosovo i Metohiju.\nDirektor Kancelarije za Kosovo i Metohiju je naglasio da smo posle jučerašnjeg sastanka zabrinutiji za situaciji na teritoriji KiM i kako da sačuvamo mir i stabilnost. Petković je istakao da se problemi sa kojima se srpski narod u pokrajini suočava, svakodnevno umnožavaju, podsetivši na nedavni napad na trinaestogodišnjeg dečaka Nikolu Perića i na šezdesetsedmogodišnjeg Ranka Bacića, koji je došao na Kosovo i Metohiju da prikupi potrebna dokumenta za povratak, kao i na nedaće sa kojima se suočava Dragica Gašić, jedina Srpkinja, povratnica u Đakovicu. Listu, sa osamdeset incidenata, načinjenih od početka ove godine i usmerenih ka srpskom stanovništvu u pokrajini, predsednik Vučić je predao predastavnicima EU, rekao je Petković.\nBeograd će, prema Petkovićevim rečima, ostati dosledno opredelјen za nastavak dijaloga, jer je to jedini razuman i delotvoran način rešavanja nesuglasica, pri čemu je neophodno da Priština prestane da obezvređuje dosadašnje rezultate briselskog sporazuma, pre svega u delu koji se odnosi na formiranje Zajednice srpskih opština i da insistira na navodnom genocidu, već da se konačno založi za ozbilјno rešavanje otvorenih pitanja i pronalažanje trajnog, kompromisnog rešenja.\nPetković je, uz zahvalnost ruskom ambasadoru na dosadašnjoj podršci njegove zemlјe teritorijalnom integritetu i suverenitetu Srbije, istakao da Srbija, boreći se za svoje državne i nacionalne interese, ostaje dosledan prijatelј Rusije i računa na prijatelјstvo i pomoć zvanične Moskve u toj borbi.


Uslovi korišćenja - Medicinska Oprema- Beograd Kompanija za medicinsku opremu\nUslovi korišćenja i pravila sadržana u ovom dokumentu se odnose na sve posetioce i korisnike sajta Medicinska Oprema- Beograd Kompanija za medicinsku opremu (medicinskaopremasrbija.com).\nMedicinska Oprema- Beograd Kompanija za medicinsku opremu (medicinskaopremasrbija.com) sajt je u vlasništvu firme Global Sound, sa matičnim brojem 63781487 i sedištem u Usce poslovni centar, Novi Beograd, Beograd. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta Medicinska Oprema- Beograd Kompanija za medicinsku opremu (medicinskaopremasrbija.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Medicinska Oprema- Beograd Kompanija za medicinsku opremu (medicinskaopremasrbija.com) nije odgovoran za bilo koju štetu koja može da se desi od neautorizovanog pristupa Vašem nalogu.\nMedicinska Oprema- Beograd Kompanija za medicinsku opremu (medicinskaopremasrbija.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Medicinska Oprema- Beograd Kompanija za medicinsku opremu (medicinskaopremasrbija.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Ulaganje u nova znanja i tehnologije važno za razvoj privrede i društva – Personal magazin\nPredsednik Vlade Republike Srbije Mirko Cvetković izjavio je danas da će ulaganje u razvoj širokopojasnog interneta, elektronsko bankarstvo i trgovinu imati dugoročan uticaj na razvoj država u celini. Cvetković je na otvaranju Četvrte konferencije “Evropski dijalog o upravljanju internetom – EuroDIG 2011” istakao da su investicije u pomenute oblasti od velikog značaja za razvoj privrede, a posebno za mala i srednja preduzeća.\nOn je naveo da je Vlada Srbije radila na usaglašavanju regulatornog okvira za razvoj telekomunikacija i informatičkog društva, a posebno na usklađivanju tih propisa sa direktivama EU. Predsednik Vlade je naglasio da su međunarodne konferencije, poput ovog dvodnevnog skupa u Beogradu, već održane u Strazburu, Parizu i Ženevi, što ukazuje na važnost ove teme za razvoj svih država Evrope i sveta.\nPrema njegovim rečima, internet više nije samo društveni fenomen već je od suštinske važnosti za razvoj privrede i društva, zbog čega bi u budućnosti zajednički cilj svih zemalja trebalo da bude investiranje u nova znanja i tehnologije, kao i aktivno učešće u dijalogu za unapređenje interneta.\nCvetković je saopštio da je od velike važnosti ulaganje u kapacitete zvaničnih institucija kako bi evropske zemlje uskladile razvoj u toj oblasti, pri čemu je izrazio nadu da će to biti jedna od poruka koju će učesnici ove konferencije poneti iz Beograda.\nZamenik generalnog sekretara Saveta Evrope Mod de Boer-Bukikio istakla je da je potrebno obezbediti slobodu na internetu, ali je neophodno i da osetljivi korisnici budu zaštićeni, a sve zloupotrebe kažnjene.\nOna je napomenula i da je poštovanje ljudskih prava na internetu posebno bitno jer se time, između ostalog, sprečava i visokotehnološki kriminal.\nPrema njenim rečima, upravljanje internetom biće jedan od prioriteta Saveta Evrope u periodu 2012–2015. godine\nKonferencija „EuroDIG“ ove godine se organizuje prvi put van zapadne Evrope, a domaćin skupa u Beogradu je Uprava za Digitalnu agendu Republike Srbije.\nOrganizatori ovog dvodnevnog skupa su Savet Evrope, Švajcarska federalna kancelarija za telekomunikacije (OFCOM), Diplo fondacija, Evropska radiodifuzna unija (EBU), uz podršku Registra nacionalnog internet domena Srbije (RNIDS), Regulatorne agencije za elektronske komunikacije (RATEL), Istraživačke stanice „Petnica“ i drugih.\nUlaganje u nova znanja i tehnologije važno za razvoj privrede i društva was last modified: May 31st, 2011 by Redakcija\nEuroDig 2011InternetMirko CvetkovićRATELupravljanje Internetomvisokotehnološki kriminal


Dokumenta Sporazumi sa EU Sporazum o stabilizaciji i pridruživanju\nSporazum o stabilizaciji i pridruživanju (SSP) je međunarodni ugovor, potpisan 29. aprila 2008. godine između Republike Srbije i Evropske unije.\nDve najvažnije obaveze koje Republika Srbija preuzima ovim sporazumom biće uspostavljanje zone slobodne trgovine i usklađivanje zakonodavstva Republike Srbije sa pravom EU.\nSporazumom se stvara zona slobodne trgovine između Srbije i EU u prelaznom periodu od šest godina. Rok za liberalizaciju trgovine je određen u skladu sa sposobnošću srpske industrije i poljoprivrede da se prilagode slobodnoj trgovini ali i sa željom Srbije za što bržim završetkom reformi i pristupanjem Evropskoj uniji. Obaveza Srbije se sastoji u postepenom ukidanju carina na uvoz robe poreklom iz Evropske unije u prelaznom periodu. Sa druge strane, Evropska unija ovim ugovorom potvrđuje slobodan pristup robi iz Srbije tržištu Evropske unije.\nTempo liberalizacije i stepen zaštite zavisi od stepena osetljivosti proizvoda za industriju Srbije. Definisane su tri grupe indistrijskih proizvoda, prema osetljivosti, za koje će liberalizacija biti ostvarena nakon perioda od dve, pet odnosno šest godina. Za proizvode koji se ne nalaze na ovim listama carine će biti ukinute momentom stupanja na snagu sporazuma. Obezbeđeno je da ključni sektori domaće industrije (poput industrije automobila, igračaka, obuće, keramike...) ostanu na visokom stepenu zaštite u toku prelaznog perioda od pet odnosno šest godina.\nSporazumom o stabilizaciji i pridruživanju predviđa se i obaveza Republike Srbije da u dogovorenim rokovima uskladi domaće zakonodavstvo sa propisima koji spadaju u pravne tekovine Evropskih zajednica. S obzirom na obim pravnih tekovina EZ određena su prioritetna područja koja imaju direktan uticaj na stvaranje zone slobodne trgovine između EU i Srbije: zaštita konkurencije i kontrola dodele državnih pomoći (subvencija), pravo intelektualne svojine, javne nabavke, standardizacija i zaštita potrošača.


Za 160 mesta 1.500 molbi\nVršac - Više od 1.500 Vrščana konkurisalo je za 160 novih radnih mesta koje će u novoj proizvodnoj liniji do kraja oktobra otvoriti nemačka korporacija „Fresenius Medical Care“, vodeći svetski proizvođač opreme i potrošnog materijala za dijalizu. Predsednik opštine Vršac Čedomir Živković kaže da mu devet od deset sugrađana traže da im nađe posao u nemačkoj firmi.\nOtkazi u vreme krize nisu rešenje\n- Broj nezaposlenih već duže od decenije varira od 7.000 do 8.000. Ne čudi zainteresovanost za novu liniju „Freseniusa“, jer su mogućnost zarade i radni uslovi daleko iznad proseka. Naš prioritet jeste Tehnološki park u kojem na proleće počinje izgradnja novih pogona u kojima bi posao trebalo da pronađe 2.000 Vrščana. Prioritet dajemo farmacutskoj industriji - kaže Živković i dodaje da je svestan da mnogi sugrađani nemaju mogućnosti da zarade za život.\nŽivković kaže da mu se građani svakodnevno obraćaju za pomoć, a od deset koji mu se obrate čak devet traži posao. Lokalna samouprava pokušava da objasni poslodavcima koliko je bitno da zadrže zaposlene, iako na njihove odluke ne može da utiče.\n- U vreme krize najlakše je deliti otkaze iako to nije rešenje - dodaje Živković.\nGeneralni direktor FMC Srbija Predrag Vranić rekao je da im je plan da se u 2011. godini u novom pogonu proizvedu 5,7 miliona arterio-venskih setova, od kojih će 5,15 miliona, u vrednosti 20 miliona evra, biti namenjeno izvozu. Ukupna ulaganja su 750.000 evra.\nDirektor proizvodnje FMC Vojislav Bugarski naglasio je da će rad na novoj liniji biti trosmenski, kao i da ova nemačka kompanija ovim činom daje doprinos smanjenju nezaposlenosti.\n- U slučaju povećanja kapaciteta, naredne godine posao bi moglo da dobije još 50 radnika - rekao je Bugarski.\n„Fresenius Medical Care Srbija“ zapošljava 330 radnika u Beogradu i Vršcu, kao i 115 radnika u pet specijalnih bolnica u Beogradu, Nišu i Novom Sadu.\n„Fresenius“ je kupio od opštine Vršac plac od 2,8 hektara u Tehnološkom parku, a 2011. planira da kupi dodatnih 1,1 hektar zemljišta na kojem će se nalaziti buduća fabrika za proizvodnju kapilarnih dijalizatora, AV sistema i koncentrata. Prema planu, fabrika bi trebalo da počne sa radom 36 meseci od potpisivanja ugovora.\nDirektor Tehnološkog parka Zoran Tomić kaže da Vršac teži da privuče upravo farmaceutsku industriju, jer ona Vrščanima može da omogući viši životni standard.


Dr Radovan Ilić: Vakcinacija, kao jedini izlaz iz epidemije, u ovom trenutku mora da bude prioritet | Pirot Info\nNaslovna LOKALNA SAMOUPRAVA Pirot Dr Radovan Ilić: Vakcinacija, kao jedini izlaz iz epidemije, u ovom trenutku...\nPoput ostalih zdravstvenih ustanova u Srbiji i Dom zdravlja u Pirotu radi u posebim okolnostima, pri čemu aktuelna epidemiološka situacija nameće visok nivo pozornosti. Akcenat je i dalje na covid ambulantama gde je dnevna frekvencija pregleda, konkretno u Pirotu, na relativno visokom nivou. U nekim danima tokom nedelje bude pregledano i do 260 pacijenata. Prema rečima direktora pirotskog Doma zdravlja, dr Radovana Ilića, važniji je segment prvih pregleda, među kojima su pacijenti sumnjivi na covid infekciju, ali i oboleli od sezonskih respiratornih infekcija.\n“Glavni problem je oko izdvajanja sumnjivih covid pacijenata koje procesuiramo preko odgovarajućih službi Opšte bolnice, pre svega mislim na laboratoriju i rentgen dijagnostiku. Saradnja je veoma dobra, ali ovakvo stanje remeti rad kapacieteta koje smo odvojili za ove namene, isto tako i kod Bolnice koja je definisala svoje kapacitete i za covid ambulantu i stacionarni deo. Celoj ovoj priči dodajemo i segment iz preventivne medicine, a to je vakcinacija protiv covida, koja se u kontinuitetu obavlja na vakcinalnim punktovima. U zavisnosti od broja prijavljenih građana imamo na dnevnom nivou angažovanje većeg, ili manjeg broja ekipa na samom punktu”.\nPosle pauze od nekoliko dana kada nije bilo primovakcinacije ponovo se ušlo u sistem, i na dnevnom nivou se vakciniše između 150 i 200 građana, a uporedo se odvija i vakcinisanje drugom dozom.\n“Vakcinacija u ovom trenutku mora da bude prioritet. Vakcinacija će i dovesti do toga da u jednom periodu, posle zaravnjavanja epidemiološke krive, dođe i do opadanja broja obolelih. Naši apeli građanima, iz dana u dan se ponavaljaju, sa jednom prostom porukom da jedino kroz vakcinaciju i primenu ostalih mera – fizička distanca, nošenje respiratornih maski, pranje ruku možemo da izađemo iz ove situacije. Vakcinaciju moramo da shvatimo kao značajan segment koji može kroz opšte povećanje imunog statusa u jednoj sredini da nas dovede i do konačne pobede”- kaže Ilić.\nIlić dodaje da se u otvoreno ušlo u kampanju koja ima krajnji cilj omasovljavanje vakcinacije, s obzirom da je država uspela da obezbedi potreban broj vakcina.\n“U Pirotu se daju tri vrste vakcina i one su na raspolaganju našim građanima, a na njima je da se opredele. Napravili smo i dobru saradnju sa mesnim zajednicama tako da su naše terenske ekipe krenule sa vakcinacijom. Završena je vakcinacija u selima Gornjeg Visoka gde je oko 150 ljudi dobilo vakcinu. Ovih dana je rađena vakcinacija u selima prema Temskoj gde je takođe realizovano preko 100 primarnih vakcinacija. U Cerovi se, takođe veliki broj građana prijavio za vakcinaciju. Unazad desetak dana vakcinacija se realizuje u Tigar tajersu. Počela je vakcinacija u E-Miroljo i Tigru a.d. Naš poziv prema privrednim subjektima i lokalnim zajednicama je i dalje otvoren, kao i prema svima ostalima, da se prijave, ako ne preko e-uprave, onda na vakcinalnom punktu gde će im biti u istom trenutku data vakcina, ili će im se zakazati termin”- istakao je dr Ilić.\nPrethodni tekstIrena Vujović, ministar zaštite životne sredine: Vaše primedbe o radu HE Pirot sam razumela, reagovaće i Ministarstvo rudarstva i energetike\nSledeći tekstVujović: Ulažemo u pirotsku deponiju, postaće najmoderniji reciklažni centar


Izvor: RTS, 09.Jul.2020, 09:17\nKolumnistkinja Nedeljnika Ljiljana Smajlović ukazala je na problem olako izgovorenih optužbi i brutalnog govora političkih protivnika u Srbiji i upitala da li sada treba da se iznenadimo što je jedna masa gnevnih ljudi u to poverovala.\nLjiljana Smajlović je, gostujući u Dnevniku RTS-a, komentarisala demonstracije u Srbiji i ocenila da nasilje izaziva grupa besnih mladih ljudi koji su poverovali u nekoliko stvari.\n"Jedno je >> Pročitaj celu vest na sajtu RTS << da sumanuti ludak vlada Srbijom, druga je da država ne brine o građanima i da je organizovala izbore zbog izbora iako je postojala opasnost od korone", navodi Smajlovićeva.\nS druge strane, kako je dodala, to su istovremeno ljudi koji izgleda ne veruju ni u koronu, ljudi koji su protiv vakcinacije i koji su "poverovali da će predsednik izdati Kosovo".\n"Mi smo do sada imali, ja sam to zvala hladnim građanskim ratom. Govorimo o ovim olako izgovorenim optužbama, o brutalnom govoru političkih protivnika, gde se oni optužuju za najgore moguće stvari, za ubistvo, krađe. I da li sada treba da se iznenadimo što sada imamo jednu masu gnevnih ljudi koji su u to poverovali", upitala je Smajlovićeva.\nSmatra da u Beogradu ima jako mnogo zabrinutih i uplašenih ljudi, koji se pitaju – "je li ovo početak pravog građanskog rata i šta će se dalje dešavati".\nStalno se, kako je navela, govori da lekari i Krizni štab lažu i da su to prevaranti. "To u nekom momentu dođe na naplatu", ukazuje Smajlovićeva.\nKo je vlasnik protesta? Upitana ko je zapravo "vlasnik protesta", Smajlovićeva kaže da dolazak opozicionih lidera na proteste ipak vidi kao neku želju i pokušaj da kažu – "ovo je naše, mi smo sa ovim ljudima".\n"S druge strane, ne bih optužila opozicione lidere, ove koji se zaklinju u demokratske ideale, da su oni nagovorili da se bacaju baklje na Skupštinu", ističe Smajlovićeva.\nPodseća da su demonstranti prvu noć izbacili Vuka Jeremića, koji je pokušao da se pridruži, a drugi dan Sergeja Trifunovića.\n"Prvu noć kada smo gledali upad u Skupštinu, tamo smo videli odmah Srđana Nogu, on je bio u toj grupi koja je upala u Skupštinu. Pretpostavljam da je on neko koga prepoznaju kao lidera. Njega nisu izbacili", primetila je Smajlovićeva\nKomentarišući napade na ekipe RTS-a, Smajlovićeva ističe da oseća najdublju solidarnost sa novinarima u Srbiji, a pogotovo sa onima koji izveštavaju s ulice.\nUkazala je da zbog retorike u kojoj se poziva na mržnju stradaju i novinari.


karate Archives • Kovinac.rs - nezavisni informativni portal\nI proteklog vikenda, karatisti karate kluba Radnički iz Kovina napravili su uspeh na takmičenju. Na seniorskom prvenstvu Srbije, koje je održano 10.marta u sali karate kluba „Borac“ u Čačku briljirali su kata timovi. Nakon trećih mesta kata timova, na seniorskom prvenstvu Vojvodine, još bolji rezultat stigao je sa državnog prvenstva. Naime, ženski kata tim u sastavu: Anđela Spasojević, Selena Đorđević i Anđela Krivošić , posle titule na juniorskom prvenstvu Srbije, dospeo je na treće mesto na senirskom prvenstvu i time potvrdio sav svoj potencijal. Podmlađen seniorski kata tim u sastavu:…\nU Mladenovcu je 26.novembra održan tradicionalni međunarodni turnir Noć šampiona na kojem su kadeti i juniorke karate kluba Radnički osvojili 4 medalje: tri u pojedinačnoj i jednu u ekipnoj konkurenciji. U ženskoj konkurenciji istakle su se juniorke karate kluba osvojivši prva tri mesta u katama pojedinačno. „Prva kroz cilj“ prošla je Anđela Spasojević, koja je u svojim mečevima savladala obe svoje klupske drugarice. U polufinalu Andreu Mlinar rezultatom 3:0, da bi u finalu bila bolja i od Selene Đorđević, ovoga puta rezultatom 2:1. Selena je u prethodnom meču savladala…\nNaslovna, SportAnđela, karate, Spasojević\nKadeti karate kluba „Radnički“ iz Kovina, u nedelju 19.novembra nastupili su na međunarodnom turniru „Arena kup“, koji je održan u sportskom centru „Voždovac“ u Beogradu na kome su osvojili tri medalje – jednu ekipnu i dve pojedinačne. Kadetsko-juniorski kata tim u sastavu Strahinja Đorđević, Nikola Caran i Aleksandar Mlinar nije imao konkurenciju, pa je bez borbe zauzeo prvo mesto. U katama pojedinačno u konkurenciji 11 takmičara, iz ukupno tri nastupa, osvojene su dve medalje. Caran je u četvrtifinalnom meču savladao takmičara domaće „Arene“ Dimitrija Stojanovića rezultatom 3:0, da bi…\nKaratisti Radničkog iz Kovina sa velikim uspehom nastupili su na memorijalnom međunarodnom turniru u gradu Salonta u Rumuniji. Turnir se ove godine održao 12.put u čast sećanja na rumunskog karatistu Pepea, koji je ostavio dubok trag u karatu na teritoriji Rumunije. Na takmičenju učestvovalo je 39 klubova, sa preko 750 takmičara iz četiri zemlje: Srbije, Slovačke, Mađarske i Rumunije. Takmičenje je održano u sportskoj hali „Nikolae Talpos“ u Rumunskom gradu Salonta na oko 300 kilometara od Kovina. Karatisti našeg kluba, sa velikim uspehom prezentovali su našu zemlju i naš grad…\nSportkarate, klub, radnički, rumunija


Počela letnja sezona na Kopaoniku, brojni sadržaji za posetioce planine\nPočela letnja sezona na Kopaoniku, brojni sadržaji za posetioce planine: Letnja sezona na Kopaoniku počela je juče, a posetiocima će tokom leta na raspolaganju biti brojni sadržaji među kojima planinski biciklizam, vožnje žičarom, ali i drugi adrenalinski sadržaji i popusti za njih, saopšteno je na konferenciji za novinare.\nV.D direktora JP “Skijališta Srbije” Dejan Ljevnaić kazao je da je to preduzeće ove godine sastavni deo akcije “Moja Srbija” i imajući u vidu njen značaj i podsticaje koje Vlada Srbije daje za razvoj domaćeg turizma, svim turistima koji ove sezone dođu na Kopanik i ponesu vaučer biće omogućen i dodatni popust od 10 odsto na sve sadržaje.\n“Iza nas je uspešna skijaška sezona, očekujemo da letnja bude najbolja do sada, iza nas je bilo najuspešnije leto do sada i imali smo više od 22.000 vožnji, više nego duplo u odnosu na prethodne godine a interesovanje je veliko”, kazao je Levnjaić.\nOve sezone pored vožnje žičarom, organizovaćemo i vožnje biciklističkim rutama na Pančićev vrh “downhill” stazama, rekao je on.\n“Imamo i staze za maunitn kart, a takođe postoje i letnji i adrenalinski sadržaji poput zip lajna, tjubinga i slično”, rekao je on dodajući da će pored ponude tog preduzeća i hotelijeri organizovati zanimljive sadržaje kako bi svaki gost i porodice mogle lepo da provedu svoj odmor”, rekao je on.\n“Letnja sezona počinje danas na Kopaniku, a ski centar će raditi četvrtkom, petkom, subotom i nedeljom”, rekao je Ljevnaić i dodao da će danas za vreme otvaranja sezone biti omogućeno 50 odsto popusta za sve sadržaje i goste koji dođu.\n“Verujem da letnji turizam ima ozbiljan potencijal na našim planinama”, rekao je on.\n“Sada kupuju ceo paket usluga- od roštilja u prirodi, planinskog biciklizma, vožnje žicarom, škole jahanja, a cilj je da zahvaljujući tim paketima ponuda bude organizovanija i sadržajnija, da gostima bude zanimljivo i da isprobaju sve sadržaje”, rekao je Avram.\n“Ona koja je nađena ima lekovita svojstva za mršavljenje. To je paleološka voda, koja je bila zatvorena u bazenina, a to će biti nova ponuda i novi vid turizma, nadamo se da ćemo ako istraživanja završimo do kraja ove godine, iduće godine u Hotelu Grand moći da napravimo novi spa”, rekao je Avram.\n“Čekamo još neke dozvole i nadamo se da već od septembra da se krene sa time”, rekao je Avram i dodao da se ulaže u energetsko poboljšanje grejanje bazena u hotelima.


Vesti online / Vesti / Svet / Uragan uništio branu u Portoriku: Situacija jako opasna, počinje evakuacija 70.000 ljudi\nZbog oštećenja na brani na jezeru Guahataka, nastalog usled udara uragana Marija, vlasti Portorika su pokrenule evakuaciju oko 70.000 žitelja ostrva koji žive nizvodno od jezera Guahataka.\nUragan Marija izazvao pustoš kuda god je prošao\n- Ovo je ekstremno opasna situacija - saopštila je Nacionalna meteorološka služba SAD, naglasivši da se svi stanovnici koji se nalaze nizvodno od jezera moraju evakuisati, jer su im životi u opasnosti, prenosi AP.\n- Nema znakova koliko dugo ili kako će se ovo odvijati. Ovo je strašna, strašna situacija. Pokušavaju (vlasti) da mobilizuju sve resurse, ali nije lako. Ne znamo koliko će biti potrebno da brana u potpunosti pukne - rekao je Rejnes.\nUragan Marija stiže u Portoriko: Evakuišite se, ili ćete umreti!\nPortparol vlade karlos Bermudes saopštio je da zvaničnici nemaju komunikaciju sa 40 od 78 okruka Portorika, čak ni dva dana nakon što je uragan Marija opustošio ostrvo.\nSVET Prva žrtva Uragana Marija, dve osobe nestale\nSVET "Marija" stigla do kategorije 4, katastrofa preti Karibima\nSVET "Od dva uragana nije umrlo 3.000 ljudi"\nPKS: Panel "Velike žene malog biznisa"\nPutin nije zvao Asada, još čeka informacije...\nPKS: Međunarodna privredna manifestacija u...\nNenad Peruničić zvanično selektor rukometaša


Radnoj akciji “Udružimo rad za čistiji Vrbas grad“ odazvalo se mnogo ljudi | Oko Nas\nRadnoj akciji “Udružimo rad za čistiji Vrbas grad“ odazvalo se mnogo ljudi\n28/05/2016 Oko nas\nHumanitarna radna akcija\nPored građana akciji su se odazvali gotovo svi privredni subjekti koji su sa svojom mehanizacijom učestvovali u radnoj akciji. Zvanično je akcija počela u subotu 28. maja u 8 časova, kada su se na trgu okupili građani, mahom radnici JKP „Komunalac“, a ispred centra je bila parkirana sva raspoloživa mehanizacija. Početak akcije otvorio je Mile Kužić, nekadašnji učesnih radnih akcija u SFRJ, koji je poželeo svim učenicima uspešan rad. On ima 62 godine i učestvovao je na velikim radnim akcijama 1972. godine na radnoj akciji izgradnje pruge Beograd – Bar, 1976. u Nišu, godinu dana kasnije u Kragujevcu i nakon toga u Sarajevu.\n„Nekada su radne akcije bile ponos naše države. Veliki broj građana, naročito mladih, je učestvovao. Bilo je druženja, ljubavi i naravno rada uz pesmu. Radujem se što je u Vrbasu organizovana ova akcija i želim da dam svim učesnicima punu podršku. Nadam se da će ovakvih akcija biti ubuduće više“, rekao je Kužić.\nAkcijaši uređuju zelenu površinu ispred Doma zdravlja\nAkcija je održana po planu na mnogo lokacija, određeni su prioriteti Opšta bolnica Vrbas, Stara hirurgija, u svim naseljenim mestima gde divlje deponije godinama nisu sređivane, svi pristupni putevi na lokaciji između CFK i Autobuske stanice, kao i zapuštena groblja. Akciji je prisustvovao i Radomir Čurović direktor JKP „Komiunalac“, ovoga puta kako kaže kao učesnik akcije, a ne kao direktor.\n„Drago mi je što su se radnici ‘Komunalca’ u velikom broju odazvali ovoj akciji, što su građani i privrednici i većina organizacija prepoznali dobrobit ove akcije. Ovo je jedna opšta akcija koja ima humanitarni značaj jer sredstva koja su bila namenjena za uklanjanje divljih deponija, i to oko 2 do 3 miliona dinara, biće preusmerena na nešto što je neophodno Vrbasu, a učesnici akcije će doneti odluku za čega će biti upotrbljena ova novčana sredstva. Smatram, na osnovu odziva, ovu akciju veoma uspešnom, o čemu dovoljno govori činjenica i da su se čak i udruženja invalida priključila“, rekao je Čurović i istakao da akcija niukom smislu nije politički organizovana niti pod moranje, svi učesnici su isključivo prisutni na dobrovoljnoj bazi. „Vrbas nakon ove akcije može da se ponosi sa učesnicima, posebno brojem koji je učestvovao“ naglasio je Čurović.\nSmotra učesnika i mehanizacije pred početak radne akcije\nZa učesnike tokom akcije obezbeđeni su voda, sendviči i medicinska zaštita. Nakon akcije, posle nekoliko dana sumiraće se rezultati i biće održana završna manifestacija na kojoj će svim učesnicima biti dodeljene zahvalnice. Najavljeno je da će posle dobrog iskustva sa organizovanjem radne akcije „Udružimo rad za čistiji Vrbas grad“, akcija prerasti u tradicionalnu i da će se održavati nardenih godina.\nPrethodni članakTakmičenje u slem poeziji u okviru 48. Festivala poezije mladih u VrbasuSledeći članakBalkansko prvenstvo u kik boksu u Vrbasu – Srbija osvojila prvo mesto


Povodom Dana grada manifestacije u parku „Petar Kočić“ u organizaciji Gradske razvojne agencije - CIDEA\nPovodom Dana grada manifestacije u parku „Petar Kočić“ u organizaciji Gradske razvojne agencije\nPovodom obilježavanja Dana grada, Gradska razvojna agencija sa partnerima organizuje događaje koji će 23.04.2021. godine (petak) biti održani u parku „Petar Kočić“ i paviljonu.\nU periodu od 10.00-11.00 časova biće održana izložba radova i likovna radionica Organizacije amputiraca Republike Srpske – UDAS.\n· Od 10.00 časova, predstavnici firme Euro Beta će postaviti štand sa promotivnim materijalima, a od 11.00-11.30 časova biće održana prezentacija o reciklaži i njenim koristima i tom prilikom će se demonstrirati kako treba da izgleda proces odvajanja otpada iz domaćinstava.\n· Šumarski fakultet i WMTA – Ustanova za stručno obrazovanje odraslih će u periodu od 10.00-12.00 časova postaviti štand sa promotivnim materijalima i upitnicima za sve koji su zainteresovani za obuke koje ova ustanova organizuje.\n· Preduzeće “Telemax” iz Banjaluke će predstaviti sopstvena pametna rješenja – pametne klupe i demonstrirati njihovu upotrebu, u periodu od 10.00-12.00 časova.\nPozivamo građane Banjaluke da svojim prisustvom uljepšaju ovaj događaj uz poštovanje svih epidemioloških mjera.


Udovičić otvorio klub za mlade u Kruševcu | Министарство омладине и спорта\nUdovičić otvorio klub za mlade u Kruševcu\nUdovičić je objasnio da se unapređenju položaja mladih u Srbiji pristupa planski, kako bi rezultati bili dugoročno održivi. „Vlada Srbije usvojila je Nacionalnu strategiju za mlade koja se odnosi na period od narednih 10 godina. Želja cele države je da na najbolji način pristupi rešavanju problema koji muče omladinu. Želimo da pokažemo da su mladi prioritet ove Vlade, i fokus je stavljen na konkretne, životne, probleme. Glavni cilj je stvaranje više šansi za mlade, pre svega kroz stvaranje novih radnih mesta i podršku preduzetništvu. Velika pažnja biće, naravno, posvećena i brizi o bezbednosti mladih, obrazovanju i društvenoj uključenosti i aktivizmu mladih“, rekao je ministar Udovičić.\nOn je posebno istakao neophodnost stvaranja više šansi za mlade, pre svega kroz povećanje zaposlenosti i podršku omladinskom preduzetništvu.\n„Krenuli smo u razgovore s predstavnicima najuspešnijih kompanija koje posluju u Srbiji. Želimo da direktno od privrede čujemo koje su to veštine koje oni očekuju od svojih zaposlenih, i na osnovu toga biće osmišljen set mera koje će pomoći mladima da te veštine steknu“, rekao je ministar omladine i sporta.\nU ovom procesu će, kako je rekao, značajan partner biti i kancelarije i klubovi za mlade, poput kruševačkog koji je danas omladini stavljen na raspolaganje. „Otvaranjem Kluba za mlade ukazujemo na važnost ulaganja u mlade na lokalu i značaj pružanja kvalitetnih usluga za mlade ljude, kako bi se iskoristili njihovi potencijali i pokretačka energija za razvoj ekonomije na lokalnom nivou“, izjavio je ministar omladine, zahvalivši gradonačelniku Kruševca na angažmanu na opremanju kluba za mlade.\nNakon Kruševca, ministar Udovičić će se u Vrnjačkoj Banji obratiti na završnoj konferenciji projekta „Povezivanje mladih sa privredom“, a nakon toga će prisustvovati svečanom otvaranju Kluba za mlade u tom gradu.


Turistička organizacija RS u Briselu promoviše turizam - Akta.ba\nTuristička organizacija RS u Briselu promoviše turizam\n25.04.2012. 13:50 / Izvor: eKapija.ba\nPredstavništvo Republike Srpske u Briselu u saradnji sa Turističkom organizacijom Republike Srpske od 24.04. započelo je kampanju promocije turizma Republike Srpske na javnim mjestima širom ove evropske prijestolnice. Ovo je prvi zajednički projekat ovog Predstavništva i TORS-a sa ciljem što kvalitetnije promocije turističke ponude na ovom tržištu.\n"Kampanja promocije turizma Republike Srpske će trajati mjesec dana. Kreativne reklame sa objedinjenom turističkom ponudom kroz kolaž atraktivnih elemenata iz turizma Republike Srpske postavljene su na autobuse, tramvaje, kao i u metro stanicama i to na veoma prometnim rutama, najvećim dijelom u tzv. evropskoj četvrti“, kazao je Mario Đuragić, šef Predstavništva u Briselu.\n"Cilj kampanje je promocija turističkih destinacija sa ponudom aktivnog odmora i zanimljivim turističkim atrakcijama širom Srpske. Spoj odmora sa rekreacijom u atraktivnom ambijentu predstavlja današnju turističku tražnju gdje Republika Srpska ima mnogo toga da ponudi. Očuvani prirodni pejzaži, raznovrsni programi aktivnog odmora, bogata tradicija su turistički atributi Srpske koji će biti promovisati kroz zajedničku kampanju ove dvije institucije", istakao je Tihomir Ljubojević, v.d. direktor TORS-a.\n#Predstavništvo u Briselu


Predstavljanje projekta zapošljavanja u istočnoj BiH-region Birač - Akta.ba\n27.03.2014. 10:20 / Izvor: eKapija.ba\nProjekt koji finansira EU "Uključiv ekonomski rast i stvaranje zaposlenja u istočnoj BiH- region Birač" bit će predstavljen sutra u Vlasenici.\nRadi se o projektu koji finansira Evropska unija kroz IPA-u 2013, a sufinansiranje obezbjeđuju Austrijska razvojna agencija (ADA) i CARE Austrija.\nProjekt koji za cilj ima poticanje privrednog razvoja i stvaranja mogućnosti zaposlenja u regiji Birač vrijedan je 720.000 eura i u periodu od 30 mjeseci će ga realizovati organizacija CARE zajedno sa lokalnim partnerima: Opština Vlasenica, Udruženje žena „Maja“ Kravica i Regionalna savjetodavna služba (RSS), a u saradnji sa opštinama Bratunac, Srebrenica i Milići.\nU sklopu projekta "Uključiv ekonomski rast i stvaranje zaposlenja u istočnoj BiH- region Birač" će se provoditi aktivnosti koje će uticati na povećanje konkurentnost zemljoradničkih zadruga i malih i srednjh preduzeća (MSP) koja se bave proizvodnjom hrane.\nKroz osnivanje održivih mehanizama podrške i pružanje tehničke pomoći u četiri ciljne opštine nastojat će se stvoriti uslovi za održiv razvoj i kontinuiran rast proizvodnje i zapošljavanja. Projekat će raditi na poboljšanju poslovnog okruženja za, uglavnom izvozno orijentisana, poljoprivredna preduzeća, zadruge i njihove kooperante, s posebnim akcentom na promovisanju ženskog i socijalnog preduzetništva kao održivog poslovnog modela. Prezentaciji će prisustvovati predstavnici ciljnih opština, a skupu će se obratiti i direktorica CARE-a, Sumka Bučan, te domaćin, načelnik opštine Vlasenica Dragoslav Todorović, saopćeno je iz CARE International.\n#zapošljavanje u istočnoj BiH\n#Uključiv ekonomski rast i stvaranje zaposlenja u istočnoj BiH\n#Austrijska razvojna agencija\n#Udruženje žena Maja Kravica\nUdruženje žena MAJA Kravica\nKravica bb Bratunac


NVO: NIS vređa inteligenciju građana | Autonomija\nNVO: NIS vređa inteligenciju građana\nNa mestu gde je bila naftna mrlja "odjednom" izrasla trska a ljudi već pecaju!?\nNevladina organizacija Vojvođanska zelena inicijativa ocenila je kao „bruku“ saopštenje Naftne industrije Srbije (NIS) da je ta kompanija sanirala naftnu mrlju na Velikom bačkom kanalu kod grada Srbobrana u Vojvodini.\nVojvođanska zelena inicijativa je u saopštenju za javnost skrenula pažnju na činjenicu da je NIS uz svoje saopštenje u kojiem se tvrdi da je naftna mrlja sanirana dostavio i fotografiju na kojoj se vidi pecaroš kako peca i trsla koja je već izrasla na mestu gde je izvršena sanacija.\nTa organizacija je dodala da nema načina da se posledice izlivanja naftnog otpada saniraju bez ikakvih posledica, jer su posledice nastupile onog časa kada je prva kap nafte dospela u kanal.\nNIS je danas saopštio da je u potpunosti okončao sanaciju naftne mrlje na Velikom bačkom kanalu, koja je nastala curenjem iz postrojenja na sabirno-otpremnoj stanici u Turiji.


Prezentacija Slobodne zone Pirot u IstanbuluU okviru zasedanja Poslovnog Saveta Turske i Srbije, koje je odr�ano u Privrednoj komori Istanbula (DEIK), 31.05.2006.godine, odr�ana je prezentacija Slobodne zone Pirot, kojom su turski privrednici informisani o svim pogodnostima koje Slobodna zona nudi budu�im investitorima i korisnicima. Prezentaciji su prisustvovali ambasador Srbije u Turskoj, g-n �urguz, generalni konzul Srbije u Istanbulu, Dragan Markovi�, pomo�nik ministra za ekonomske odnose sa inostranstvom Dragan Penezi�, potpredsednik privredne komore Srbije, Nenad Penezi�, predsednik Poslovnog Saveta Turske Faruk �engi� i dr. U uvodnim izlaganjima analizirani su ekonomski odnosi izme�u Srbije i Turske i razmatrane mogu�nosti pove�anja bilateralne ekonomske saradnje.\nPredsednik Op�tine Pirot mr Vladan Vasi�, u kratkoj prezentaciji grada Pirota, upoznao je turske privrednike sa ekonomskim i turisti�kim potencijalima op�tine Pirot, isti�u�i posebno projekat "Stare planine" kao budu�eg turisti�kog centra Srbije.\nU prezentaciji Slobodne zone Pirot posebno su nagla�ene pogodnosti koje daje grad Pirot, osloba�aju�i budu�e investitore od pla�anja svih komunalnih taksi i naknada pri izgradnji objekata u Zoni, kao i mogu�nosti koje pru�a Sporazum o slobodnoj trgovini izme�u Srbije i Rusije. Turskim privrednicima i predstavnicima medija podeljeni su materijali na turskom jeziku, u kojima su sadr�ane detaljne informacije o specijalnim pogodnostima koje nudi Slobodna zona Pirot, kao najatraktivnije mesto za strane investicije u Srbiji. Povratak na prethodnu stranu.